open-index/open-wikipedia-markdown huggingface dataset:
多啦A夢 (漫畫角色)

**多啦A夢**（，日文：****，舊名：**叮噹**，2112年9月3號－）係藤子‧F‧不二雄嘅漫畫作品《多啦A夢》中出場嘅貓型機械人。佢嘅特別數字係1293，因為無論係生日日期（2112.09.03）定係身高、體重定係馬力都係129.3。喺香港以前到2015年由林保全配音，2015年6月開始到而家由黃昕瑜配音，1992年由郭立文配音。

原本黃身有耳，不過畀老鼠咬甩咗。之後爆喊搞到身上嘅金粉甩咗，變成藍色身，自此驚咗老鼠。

## 資料
*出生：2112年9月3號（處女座）
*類型：貓型保育機械人
*學歷：機械人專門學校（全校最差）
*體重：129.3公斤 
*身高：129.3厘米
*功率：129.3馬力 
*鍾意食嘅嘢：銅鑼燒 
*最驚嘅嘢：老鼠

## 人際關係
*野比家（22世紀）：養主
*野比家（20世紀）：暫時寄居
*野比世修：主人
*野比大雄：照顧對象
*多啦美：妹妹
*多啦咪子：前度女友
*多啦A夢族：一班死黨
*江戶川多啦隊：起名人同埋棒球同好會
亞歷山大四世 (馬其頓)

**亞歷山大四世**（希臘語：**Aλέξανδρος Aιγός**；公元）係馬其頓亞歷山大大帝同巴克特里亞公主羅珊娜所生嘅仔，亦係阿吉德王朝最後一個國王。

## 出生
亞歷山大喺前323年死嗰時羅珊娜重有身孕，重未知嬰兒性別，馬其頓軍隊對繼承次序意見出現分歧。重裝備步兵（hoplite）支持由嬰兒嘅阿叔腓力──一個既有癲癇症又心智唔正常嘅人──做國王，而千夫長兼近衛裝甲騎兵（希臘文：**Εταίροι**）司令帕廸卡遊說佢哋等嬰兒生出嚟，希望羅珊娜生嘅係仔。於是各派系達成協議，決定由帕廸卡暫時做住攝政王而腓力就做個有名無實嘅國王，若果羅珊娜生嘅係仔，佢就生而為王。亞歷山大四世喺前323年8月出世。

## 攝政
前320年，帕廸卡喺領兵攻打埃及失敗之後，俾自己嘅將領暗殺。安提帕特喺特里帕拉迪蘇斯分封協議中被任命為新嘅攝政王。佢帶住羅珊娜同兩個皇帝返馬其頓，亦唔當自己係亞歷山大帝國嘅統治者，佢任由各省督（繼業者）統治埃及同亞洲各前行省。喺前319年安提帕特臨死前，佢將攝政王個位傳畀波利伯孔而唔係自己嘅親生仔卡山德。

## 內戰
卡山德當然係唔服氣，佢於是聯同托勒密一世、安提柯一世同國王腓力三世極有野心嘅老婆歐里狄克三世一齊向波利伯孔宣戰。波利伯孔就同攸美尼斯、奧林匹亞聯手應付。

前318年，安提柯摧毀咗波利伯孔嘅艦隊，馬其頓終於落入卡山德手中，波利伯孔被逼帶住羅珊娜同小亞歷山大逃去伊庇魯斯。幾個月後，奧林匹亞說服到佢親戚伊庇魯斯國王（Aeacides）同波利佰孔一齊進攻馬其頓。當奧林匹亞來到戰場，歐里狄克嘅軍隊唔肯同亞歷山大阿媽作戰，因而背叛歐里狄克。之後，波利伯孔又再奪得馬其頓。腓力同歐里狄克被虜而且喺前317年被處決，亞歷山大四世成為唯一嘅國王、而奧林匹亞實質上係亞歷山大嘅攝政王。

卡山德喺第二年（前316年）返馬其頓，亦再一次征服馬其頓。奧林匹亞即刻被處決，而國王同王太后就喺格勞西亞斯（Glaucias）嘅監守下被囚禁喺安菲波利斯（Amphipolis）嘅一座城堡。前311年，當卡山德、安提柯、托勒密同埋利西馬科斯喺大致平靜之下結束第三次繼業者之戰，佢哋之間嘅和約承認亞歷山大四世嘅權利同埋明確聲明佢會喺成年之後繼承卡山德成為統治者。

## 逝世
隨著和約之後，阿吉德王朝嘅支持者聲稱亞歷山大四世應該馬上當權，而唔再需要攝政王。卡山德嘅反應係關鍵性嘅：為咗維持自己嘅統治，佢喺前309年密令格勞西亞斯毒殺只得十三歲嘅亞歷山大四世同羅珊娜。

## 參考
* 《Dictionary of Greek and Roman Biography and Mythology》"Alexander IV"威廉史密夫編 波士頓（1867）
馬來熊

**馬來熊**，又叫**狗熊**同**太陽熊**，係一種難以捉摸嘅夜行動物。佢同時又係所有熊科之中最細隻嘅品種。

## 生理構造
頭大耳細，外型似狗。雄性體重有成 70 公斤重，雌性大約 50 公斤。身體全長 110 至 114 公分。啱啱出世嘅熊仔可去到 325 克重。毛色由黑色到灰色。胸前有一塊月亮型嘅斑紋，黃色白色都有，同懶熊嘅胸前斑紋有啲相似。脷有伸縮性，可以伸到 25 公分。頸部皮膚好鬆，就算天敵從背後撲擊，都可以轉身迎擊。馬來熊嘅犬齒係所有熊人之中最長嘅，馬來熊係熊科中最細嘅。

## 原產地
南亞同東南亞。包括老撾、柬埔寨、越南、泰國、馬來西亞、印尼、緬甸、孟加拉等地，喺中國嘅雲南省綠春縣同埋西藏芒康亦有少量分布。香港以前亦可能係馬來熊嘅原生分布地。

## 生活習性
生態資料缺乏，只知係獨居，以樹棲為主。雜食性，以昆蟲、白蟻、生果咁，亦都鍾意食甜嘢。主要住響低海拔嘅森林，冇冬眠嘅習性。

## 生殖
發情期係 6-8 月，期間雄性會追逐雌性。妊娠期96日。壽命有30年。

## 備註
一啲馬來西亞人會私底下養馬來熊，但多數未能提供到適當嘅飼養模式，亦對佢嘅潛在危險加以忽視。1966年曾經有一隻馬來熊同懶熊雜交後嘅雜種，喺日本多摩動物園度出世。

1989年11月，響香港就有人放咗隻小型馬來熊響荔園動物園門外，後期俾人發現。因為香港冇動物園肯收容佢，最後將佢送返去原產地。

## 參考
世界三大夜景

**世界三大夜景**係日本「夜景觀光Convention Bureau」主辦嘅專門研究夜景對旅遊業影響嘅夜景峰會。主辦單位根據問卷同埋實地調查後決定結果，香港、函館同埋那不勒斯成為世界三大夜景嘅合稱。

## 香港

香港一向都有東方之珠嘅稱號，最著名嘅係維多利亞港夜景。維港兩岸係香港最繁忙嘅中心商業區，入夜後兩岸嘅摩天大廈都會亮起五彩繽紛嘅燈光，加上大廈外牆嘅廣告牌及附近住宅嘅照明燈光，構成一片美麗嘅夜景。
2004年開始，香港旅遊發展局定期舉辦幻彩詠香江燈光匯演，更被列入健力士世界紀錄大全。

## 函館

函館係日本北海道南部嘅一個港口城市，從函館山可一眼望到整個函館市嘅夜景。同香港不同嘅地方係函館嘅夜景係近似對稱嘅，而香港則係立體。

## 那不勒斯

那不勒斯又譯為那波利或拿坡里，係南意大利最大嘅港口城市。那不勒斯灣嘅夜景同函館一樣，都係比較平面嘅，遊客可以響卡馬爾多利（Camaldoli）山上觀看夜景。

## 參考
吳景

**吳景**（）係東吳孫堅嘅舅仔，佢家姐吳夫人係孫策、孫權嘅阿媽。

## 生平
吳景曾跟隨孫堅征伐有功，受騎都尉。袁術上表吳景做丹楊太守，同討伐前丹楊太守周昕，於是吳景佔領咗丹楊。孫策、孫河同呂范聽吳景建議，合力大破涇縣嘅賊帥祖郎。吳景曾經被劉繇逼迫，往北投靠袁術。袁術用佢為督軍中郎將，與孫賁喺於橫江討伐樊能、於糜，又喺秣陵擊敗笮融、薛禮。當孫策喺牛渚作戰受傷時，又遇降兵造反時，幸好得吳景平定同擒下降兵。吳景跟隨孫策討伐劉繇，劉繇打敗逃去豫章，佢奉孫策之命去袁術處報訊。袁術同劉備爭奪徐州嘅時候，任命吳景做廣陵太守。

袁術後來僭越稱帝時，孫策曾寫信畀袁術，勸佢唔好咁做，但係袁術冇理佢，兩人於是唔再往來，孫策揾人通知吳景。吳景於是返回東吳，孫策仍然叫佢做丹楊太守。東漢朝廷派遣使者到來，頒佢做揚武將軍，仍舊領有丹楊。

## 子女
吳景死喺建安八年（203年），佢兩個仔吳奮封新亭候、吳祺封都亭侯。

### 參考文獻
*《三國志‧吳書‧妃嬪傳第五》

## 出面網頁
香港浸會大學

**香港浸會大學**（簡稱**浸大**；英語：**Hong Kong Baptist University，HKBU**）係香港第二老牌嘅高等教育學府，係一間有基督教教育傳統嘅公立大學，用「全人教育」做佢嘅教育目標同理想，佢嘅校訓係「篤信力行」。

## 歷史
香港浸會大學前身係**香港浸會書院**，響1956年成立，首任校長係林子豐博士，1972年改叫**香港浸會學院**。學院響創辦初期只開設咗中國語文系、英國語文系、社會學系、數理學系、土木工程學系同工商管理學系嘅文憑課程。由1985年開始，學院開辦學位課程。1994年11月，香港浸會學院正式升格為大學，成為香港八間受政府大學教育資助委員會資助並可頒授學位嘅高等教育院校之一。

## 普通話畢業要求風波
浸大由**2007/08學年**開始，規定本科生要達到**普通話能力畢業要求**先至可以畢業；其後提供修讀課程、參加測試或以外部成績作等效等途徑達標。

2016年，學生發起公投，1,500多名投票學生中近九成要求取消畢業門檻，但校方拒絕。其後雖然增設「普通話豁免試」，但2018年首批考生中只有約三成合格，大批學生質疑試題設計不合理，並於語文中心「佔領」抗議。事件中學生會會長劉子頎同中醫藥學院學生陳樂行成為焦點，特別係陳樂行因事件於廣州收到死亡恐嚇，亦被校方一度勒令停學，引起社會廣泛關注。

2025年9月，浸大語文中心更新指引，宣布**由2025/26學年入學的一年級新生起，普通話畢業要求不再適用**。抗議運動發起人陳樂行形容，呢個決定係「香港教育史其中一個最荒謬政策嘅不完美句號」。

## 現況
直至2023年，浸大已發展到有7個學院，分別係文學院、工商管理學院、中醫藥學院、傳理學院、理學院、社會科學院同埋創意藝術學院。

## 部分代表性人物

### 學校高層

* 霍廣賢 - 學生事務處輔導長，因為恐嚇同打壓大學生就社會同政制問題表達意見，而得到一啲媒體嘅關注。

### 知名學者

* 陳家洛 - 香港泛民主派人士，前公民黨立法會議員

## 出面網頁
*香港浸會大學

## 參考
浸會大學

**浸會大學**係由浸信會搞嘅大學，可以係：

* 大西洋浸會大學（Atlantic Baptist University）
* 加州浸會大學（California Baptist University）
* 達拉斯浸會大學（Dallas Baptist University）
* 休斯頓浸會大學（Houston Baptist University）
* 香港浸會大學（Hong Kong Baptist University）
* 西南浸會大學（Southwest Baptist University）
* 沃希托浸會大學（Ouachita Baptist University）
前3世紀主要政權

以下係公元前3世紀世界各地嘅主要政權：

{| class="wikitable" | style="align: left; margin: 0px" |

|- 
| 政權名稱 || 朝代 || 政權領導人 || 備註
|- 
| 日本 || 彌生時代 || 孝安天皇 孝靈天皇 孝元天皇|| 欠史八代
|- 
| 朝鮮 || 箕王朝 ||  || 
|- 
| rowspan=3|中國 || 東周戰國 ||  || 前221年，秦始皇統一六國。
|-
| 秦朝 || 嬴政 胡亥 子嬰|| 前206年，劉邦入關，秦朝滅亡。
|- 
| 西漢 || 劉邦 || 前202年劉邦建立漢朝(西漢)。
|-
| 南越國 || || 趙佗 || 
|-
| 甌雒 || 安阳王朝 || 蜀泮 || 前180年被南越所滅。
|-
| 匈奴 ||  || 欒提頭曼 欒提冒頓 || 
|- 
| 焉耆 ||  ||  || 約11世紀初為黑汗所滅。
|- 
| 于闐 ||  ||  || 約1006年為黑汗所滅。
|- 
| 疏勒 ||  ||  || 約11世紀初為黑汗所滅。
|- 
| 直通 ||  ||  || 1057年被蒲甘所滅。
|- 
| 尼泊爾 || 李查維王朝 ||  || 
|- 
| 摩揭陀 || 孔雀王朝 || 旃陀羅笈多 瓶頭王（賓頭沙羅）阿育王 十車王 沙姆婆羅蒂沙里蘇卡提婆伐曼 || 
|- 
| 呾义始羅 ||  ||  || 前206年被敘利亞所滅。
|- 
| 薩塔瓦哈納 ||  || Simuka Krishna || 中印度
|-
| 羯陵伽 || 契陀王朝 ||  || 南印度
|-
| 潘地亞 ||  ||  || 南印度
|-
| 哲羅 ||  ||  || 南印度。約前270年由泰米爾人喺喀拉拉地區建立。
|-
| 阿努拉德普勒 || || || 位於斯里蘭卡。
|-
| rowspan=2|希臘—巴克特里亞|大夏 || 廸奧多特斯王朝 || 廸奧多特斯一世 廸奧多特斯二世 || 於前235年被省督歐提德姆斯推翻。
|-
| 歐提德姆斯王朝 || 歐提德姆斯一世 || 
|-
| 帕提亞帝國 || 阿薩息斯王朝 || 阿薩息斯一世 阿爾達班一世 || 中國舊稱安息。阿薩息斯建立本王朝。前238年脫離塞琉西帝國。
|- 
| 科爾基斯 ||  || Kuji || 北高加索
|- 
| 伊比里亞 || 法爾納瓦齊烏尼王朝 || 法爾納瓦茲一世 紹爾瑪格一世 || 北高加索
|- 
| 亞特羅巴特那 || || || 約前85年成為亞美尼亞嘅附庸國。
|- 
| 阿拉拉特 || 奥龍特斯王朝 ||  || 約前200年大阿美尼亞王國推翻本王朝。
|- 
| 塞琉西帝國 || 塞琉古王朝 || 塞琉古一世 安條克一世 安條克二世 塞琉古二世 安條克大帝 || 
|- 
| 卡帕多細亞 || 阿里阿拉特斯王朝 || 阿里阿拉特三世 阿里阿拉特四世 || 
|- 
| 本都 || 密特里達提王朝 || 米特拉達梯二世 阿里奧巴爾贊 米特拉達梯三世 || 
|- 
| 比提尼亞 ||  || 芝普特斯一世 尼克美狄斯一世 Ziaelas 普鲁西阿斯一世 || 
|- 
| 帕加馬 || 阿塔羅斯王朝 || 菲勒忒爾 歐邁尼斯一世 阿塔羅斯一世 || 
|- 
| 羅德斯 ||  ||  || 
|- 
| 奈佰特 ||  ||  || 位於阿拉伯北部。
|- 
| 賽佰邑（示巴） || 諸王時期 ||  || 位於阿拉伯半島南部。
|- 
| 博斯普魯斯 || 斯巴托克斯王朝 ||  || 克里米亞半島
|- 
| 斯基泰 ||  ||  || 克里米亞半島
|-
| rowspan=2|馬其頓帝國 || 安提帕特王朝 || 卡山德 腓力四世 亞歷山大五世 安提帕特二世|| 前294年被安提柯王朝推翻。
|- 
| 安提柯王朝 || 安提柯一世 德米特裡一世 利西馬科斯 皮洛士 托勒密二世 梅利埃格 安提帕特二世 索斯提尼斯 安提柯二世 德米特裡二世 安提柯三世 腓力五世 || 
|- 

| 雅典共和國 ||  ||  || 前146年被羅馬共和國所滅。
|- 
| 斯巴達共和國 ||  ||  || 前146年被羅馬所滅。
|- 
| 阿果斯共和國 ||  ||  || 前86年被羅馬所滅。
|- 
| 底比斯共和國 ||  ||  || 前146年被羅馬所滅。
|- 
| 科林斯共和國 ||  ||  || 前146年被羅馬所滅。
|-  
| 麥加臘 ||  ||  || 前146年被羅馬所滅。
|-  
| 西希昂 ||  ||  || 前146年被羅馬所滅。
|-  
| 伊庇魯斯共和國 ||  || 皮洛士  尼奧普托列墨斯三世 亞歷山大二世 || 前148年被羅馬所滅。
|- 
| 伊利里亞 ||  ||  || 前168年被羅馬所滅。
|- 
| 羅馬共和國 || 共和政府 ||  || 
|- 
| 西西里 ||  ||  || 前289年西西里回叫敘拉古。
|- 
| 敘拉古 ||  ||  || 前211年被羅馬所滅。
|- 
| 塔蘭托 ||  ||  || 前272年被羅馬所滅。
|-
| 阿格里琴坦 ||  ||  || 前280年被伊庇魯斯所滅
|-
| 古埃及 || 托勒密王朝 || 托勒密一世 貝勒尼基一世 托勒密二世 阿西諾亞一世 阿西諾亞二世 托勒密三世 貝勒尼基二世 托勒密四世 托勒密五世 克利奧帕特拉一世 || 
|- 
| 昔蘭尼加 || 托勒密王朝 ||  || 前200年被努比亞所滅。
|- 
| 迦太基 || 共和時期 ||  || 與羅馬兩次布匿戰之後一厥不振。
|- 
| 努比亞 || ||  || 約前202年馬西薩尼統一馬西里西同馬塞西里西各部， 建立政權。
|- 
| 毛里塔尼亞 || ||  || 
|- 
| 阿克蘇姆 || 所羅門王朝 ||  || 
|- 
| 庫施 || 麥羅埃政府 || ||
|}

## 參考
BU

**BU**或**bu**或**Bu**或**bU**可以係：

* 緬甸嘅ISO3166-3國家代碼
* 商業單位
* 布拉芬航空嘅IATA代碼
## 學校機構
* 香港浸會大學
* 波士頓大學
* 布朗大學
* 曼谷大學
* 冰咸頓大學
* 賓哈大學
* 賓加羅亞大學
## 睇埋
*阿Bu
薩姆斯一世

**薩姆斯一世**（公元前290年－前260年在任），係塞琉西帝國轄下科馬基尼行省嘅第一任總督（Satrap），曾仕事於塞琉古一世及安條克一世兩位王帝。佢建立咗一個叫薩姆薩特（Samosata）嘅城市作為科馬基尼嘅省府。

## 參看
* 科馬基尼王國
阿薩姆斯一世

**阿薩姆斯一世**（公元前260年－前228年在任），係塞琉西帝國轄下科馬基尼行省嘅第二任總督（Satrap），曾仕事於安條克一世同塞琉古二世兩位敘利亞王帝。

## 參看
* 科馬基尼王國
薛西斯 (科馬基尼)

**薛西斯**（公元前228年－前201年在任），係塞琉西帝國轄下科馬基尼行省嘅第三任總督（Satrap），仕事於敘利亞嘅安條克大帝。

## 參看
* 科馬基尼王國
托勒密厄斯

**托勒密厄斯**（公元前201年－前163年任總督，公元前163年－前130年任國王），係塞琉西帝國轄下科馬基尼行省嘅最後一任總督（Satrap），曾仕事於安條克三世、塞琉古四世 、安條克四世同埋安條克五世四位敍利亞王帝。

公元前163年，當塞琉西帝國就快瓦解時，托勒密厄斯決定反出塞琉西，等科馬基尼成為獨立王國，以撒摩撒他（Samosata）做國都。撒摩撒他原本係科馬基尼行省時嘅首府。

托密勒厄斯事實上係帕提亞國王米特裡達梯一世嘅親戚，所以佢同帕提亞王朝係有關係嘅。根據內姆魯特達格陵墓嘅銘文碎片，考古學家發現托勒密厄斯係波斯國王大流士一世嘅後裔。

托勒密厄斯卒於公元前130年，佢老婆唔知叫乜名，佢嘅仔同王位繼承人係薩姆斯二世。

## 參考
* 科馬基尼王國
薩姆斯二世

**薩姆斯二世**（公元前130年－前109年在位），係科馬基尼王國第二任國王，亦係托勒密厄斯個仔同繼承人。

薩姆斯在位期間下令興建撒摩撒他（Samosata）城堡（現淹沒喺Ataturk Baraji水壩之下）。托勒密厄斯卒於公元前109年，唔清楚佢老婆叫乜名，佢個仔亦係繼承人叫做米特里達梯一世。

## 參考
*科馬基尼王國
T-對偶

T-對偶()係弦論嘅一種對偶原則，lung 埋大規模同細範圍嘅理論物理現象。

T-對偶最基本嘅形式係：有一維度x_{25}被緊緻化咗做個半徑 R 嘅圓嘅玻色弦 (:en:bosonic string)理論。呢個模型嘅兩極限 R\to\infty 同 R\to 0 有等同嘅物理內涵[ 譜(:en:spectrum)、算子積展開(OPE)、能－動量張量 (:en:energy momentum tensor) ]。

## 註

## 參攷
*Joseph Polchinski, "String Theory, Volume I", Cambridge University Press, ISBN 0-521-63303-6
*
*
米特里達梯一世

**米特里達梯一世**（希臘語：**ο ΜιΘριδάτης Кαλλίνικος** ；公元前109年－前70年在位），科馬基尼王國第三任國王，亦係薩姆斯二世嘅兒子同繼承人。

喺前109年繼承王位之前，米特里達梯同敘利亞嘅希臘公主勞迪絲七世（Laodice VII Thea）結婚，作為和平結盟嘅手段。米特里達梯好很喜歡希臘文化。勞廸斯為佢生咗一個王子，就係後來嘅安條克一世（約前86年－前38年）。

米特裡達梯卒於前70年，佢嘅王位由安條克繼承。

### 參考
*科馬基尼王國
安條克一世 (科馬基尼)

**安條克一世**（希臘語：**о Αντίοχος Θεός Δίκαιος Επιφανής Φιλορωμαίος Φιλέλλην**, 約），係科馬基尼王國（位於現今土耳其東南部）最出名嘅一個國王（前70年－前38年在位）。 

## 家庭同世系
就目前所知，安條克一世係科馬基尼王國米特里達梯一世同勞廸絲七世（Laodice VII）唯一嘅兒子，因此佢同時擁有帕提亞同希臘血統。佢父親米特里達梯係前國王薩姆斯二世個仔。根據內姆魯特達格陵墓嘅銘文碎片，考古學家發現米特里達梯嘅祖先就係波斯國王大流士一世嘅子孫。 

安條克嘅母親勞迪絲係來自塞琉西帝國嘅一個敘利亞嘅希臘裔公主。勞廸絲嘅父親係敍利亞希臘國王安條克八世，母親特里菲娜（Tryphaena）係希臘托勒密王朝公主及後來嘅敘利亞王后。安條克因此係第一個希臘敍利亞國王塞琉古一世同埃及第一位希臘法老王托勒密一世嘅後裔。佢呢兩位祖先都係古希臘馬其頓國王亞歷山大大帝嘅將領。安條克嘅父母其實係兩王國和平結盟下所締成嘅婚姻，佢父親亦因此深受希臘文化薰陶。前70年米特里達梯死後，安條克繼位成為科馬基尼國王。

## 同羅馬人嘅關係
當羅馬共和國以外交手腕吞併安那托利亞領土嘅時候，安條克仍然能夠保持科馬基尼獨立。安條克第一次出現喺古文獻係當羅馬將軍Lucullus喺前69年進軍大亞美尼亞國王提格蘭大帝嘅時候。 

當龐培將軍喺前64年成功入侵敘利亞嗰陣，安條克同龐培講和，重同龐培結成聯盟。前51年當西塞羅（Quintus Tullius Cicero）做奇里乞亞總督時，安條克提供畀西塞羅有關帕提亞人動向的情報。喺凱撒同龐培打內戰嗰陣時，安條克提供軍隊畀龐培。

前38年，羅馬馬克·安東尼嘅將領喺征服帕提亞之後，想向安條克宣戰，因為佢兩個都貪科馬基尼的寶藏和財富。正當兩人要宣報圍攻科馬基尼同佢個首都撒摩撒他（Samosata）之時，安條克又同佢兩個講和。

## 內姆魯特達格
安條克最出名係佢喺內姆魯特達格（意即內姆魯特山）嘅宗教聖殿。佢做國王嘅時候，為自己創立咗王室膜拜儀式作為佢死後嘅禮拜。佢受到激發同希臘式嘅瑣羅亞斯德教創立自己嘅膜拜儀式。佢留下大量希臘銘文，揭示咗好多佢宗教上嘅觀點同埋解釋佢點解咁做。佢喺其中一篇銘文中講，佢將陵墓豎立喺又高又神聖嘅地方，因為佢要遠離凡人而且應該接近天上眾神，而且同天神平排。佢要佢條屍永遠世保存。佢崇拜嘅神融合咗希臘同波斯嘅神祗，有些神祗係人格化咗嘅太陽、月亮同行星。神像受波斯同希臘影響，衣服、頭飾同龐大外形係受咗波斯影響，而塑像就受咗希臘影響，神祗具有希臘特色同風格。

安條克佢實行一種現今失傳嘅占星學，奠下曆法改革嘅基礎。佢將以月球運行為基礎嘅「科馬基尼年」連結到古埃及曆法中嘅「天狗周期」（Sothic Cycle）。可見安條克即使唔係「漢密斯神智學」（Hermeticism）嘅始創人亦都係一個專家。

安條克式嘅漢密斯神智學長埋地下，佢個墓穴用宗教慶典活動嘅格局建築。安條克每個月都有兩個慶典：每月八號慶祝佢生日同每月十六號慶祝佢嘅加冕。他會撥出經費贊助這些活動。

佢嘅祭師們着住傳統嘅波斯袍，同埋用金冠裝飾肖像作為對祖先嘅崇拜。班祭師會喺祭壇上放置香、香草同祭品。當有卓越嘅人物逝世嗰陣，所有市民同駐守嘅軍人都會被邀参加表揚佢嘅宴會。喺筵席上唔可以悲傷，祭師立令要啲人盡情吃喝、享受。喺喱一日歡慶中啲人可以喝酒，席上亦有酒水供應。安條克首創喺宴會中由女樂師演奏。喺1883年被德國考古學家發現之前，安條克嘅陵墓一直被人遺忘咗幾個世紀咁耐。

根據所發現嘅銘文，安條克似乎係一個寬宏大量嘅人。喺王國另一城市Arsameia發現皇宮嘅遺跡，該皇宮叫做*Eski Vale*或者*舊城堡*。喺Arsameia，安條克遺留下大批記載住佢嘅治理大綱同如何優化該城市嘅希臘銘文。

## 仔女
安條克嘅老婆唔知係邊個，不過佢有三個仔女。一個仔米特里達梯二世喺前38年安條克死後繼承王位；另一個仔安條克二世喺前29年被羅馬皇帝奧古斯都下令處死；有個女（唔知乜名）嫁咗畀帕提亞國王奧羅德二世。

## 參看
*科馬基尼王國
Final Cut Pro

**Final Cut Pro** 係蘋果公司嘅非線性剪片軟件，而家嘅版本係 7.0.3。

因為售價平過一般主流嘅剪片軟件，功能又唔差過第啲軟件，有人認為佢係數一數二嘅，受獨立製片人同一啲荷里活電影人／剪片人歡迎。Final Cut Pro 剪到唔少格式，有 SD，HDV，HD，HVX， Panasonic P2HD / DVCPRO，Sony XDCAM，2K，4K，同 IMAX（全天域電影格式）。

## 連出去
*Final Cut Pro website

## 注
喃嘸先生

**喃嘸先生**，又叫**喃嘸師傅**，俗稱**喃嘸佬**，原本稱**喃巫**，係廣東對當地道教正一散居道士嘅蔑稱、廣東江門新會地區有關於喃嘸佬的諺語：“千畝萬畝比唔上一個喃嘸包，千頃萬頃比唔上一個喃嘸釘一釘（即喺引罄、鐺鑼等法器敲打發出嘅聲音）”帶有貶義的意思。喃嘸佬的道教科儀以正一派科儀為基礎，結合廣東當地的民間信仰風俗，遣生出具當地特色的宗教儀式。

## 做啲乜
*禮斗、安神、旺土、脫褐、嫁娶、打齋、建醮；
*喪事之中嘅旬七、開路、招魂、上山、放焰口、度仙橋、破地獄；
*做法事；

## 行頭
喃嘸先生係師徒制。做喃嘸先生嘅都係男人。亦有女性做呢行，不過行頭就窄得多，只係喺道觀幫人做法事。就香港嚟講，就有大慨 500 個喃嘸先生做殯儀行業相關嘅嘢。

## 參考
*民國時期廣州市「喃嘸道館」的歷史考究 / 黎志添 http://www.mh.sinica.edu.tw/e/index-E2-a2-37-1a.htm
*《吾土吾情》第八集 《演變中的傳統》，RTHK，2007年9月6號，http://www.rthk.org.hk/rthk/tv/hkheritage/20070906.html。
* 蘋果日報 - 要聞港聞 - 20070814 - 六成港人道教儀式出殯
*YouTube - 第廿五集 -- 喇喃先生之工作（正一主席梁漢林道長）
盧斯安奴·巴伐洛堤

**盧斯安奴·巴伐洛堤**（，），係一個意大利男高音，係當代世界受歡迎三大男高音之一，佢唱嘅高音因為好有穿透力，所以有個外號叫「高音C之王」。曾經2002年6月同杜明高、卡里拉斯喺北京故宮舉行世界三大男高音演唱會。

## 簡歷
盧斯安奴·巴伐洛堤喺意大利摩德納出世，老豆係一個麵包師父，亞媽喺雪茄廠打工，由於佢老豆鍾意聽男高音，又收集咗好多好紅嘅男高音唱片，喺佢9歲嗰陣又同佢老豆係教堂唱聖詩班，開始學識基本唱歌技巧。

到佢19歲嗰陣，佢喺奧圖曼跟Arrigo Pola學唱歌，後來波拉因為移民咗去日本，佢改為跟艾托雷·康波葛良尼學唱歌，由於佢屋企比較窮，所以嗰陣佢一路學唱歌一路做兼職。

1961年佢參加喺意大利北Reggio Emilia市政劇院 Teatro Municipale 舉行嘅國際聲樂比賽，最後拎咗個獎。同年又喺同一個劇院主演歌劇《陋室明娟》、《波希米亞人》（La Bohème，又譯做《藝術家嘅生涯》），飾演男主角魯道夫，大受歡迎。

因健康問題，2005年年屆69歲嘅巴伐洛堤舉行咗全球告別演唱會，作為正式退休嘅標誌。2007年因癌死。

## 睇埋
*莫華倫
*杜明高
*卡里拉斯

## 參考資料

## 出面網頁

*巴伐洛堤嘅網站，
*Luciano Pavarotti、Tenor
1681年

## 大件事
* 清軍攻陷昆明，吳周皇帝吳世璠自殺，三藩之亂結束。

## 響呢年出世嘅人
## 響呢年死嘅人
大聖劈掛門

**大聖劈掛門**即係指兩門功夫，《關外大聖門》即係指猴拳，《少林劈掛門》係北方一種長橋大馬。猴拳由陝西人寇四所創，寇四傳人耿德海宗師自細跟阿爸耿榮貴學家傳嘅劈掛門武術，後來又得寇四猴拳真傳，其後來香港設館授徒，將兩派武術合併，創立咗「大聖劈掛門」。大聖門武術主攻下三路，而劈掛門武術就主攻上三路，重有七十二把擒拿手主攻關節。大聖劈掛門武術已列入《香港首份非物質文化遺產》。

## 簡史
民初內戰期間，陝西人寇四因為打傷軍閥瓜牙而畀人追捕，畀耿榮貴救咗，但寇四最終都畀人捉咗去坐監。坐監期間，寇四整理自己嘅武術嗰陣，睇到啲馬騮仔紮紮跳，動作靈巧，就啟發咗佢武術思路，創咗套「五路猴拳」，即係猴拳或者大聖拳。

出獄之後，佢走去搵返救過佢嘅耿榮貴諗住報恩，點知耿榮貴已經仙遊。佢見耿榮貴個仔耿德海已經長大成人，就將佢套猴拳傳授畀佢。

耿德海一直有跟老豆耿榮貴學劈掛拳，呢門武術係佢家傳絕學。耿德海喺劈掛拳基礎上，加入寇四真傳嘅猴拳，就創立咗「大聖劈掛門」。

## 南傳
耿德海宗師後來做咗鏢師，又喺南京中央國術館做刀、劍科總教練。喺八年抗戰嗰陣，又喺東北軍教大刀隊，因為咁而成為日軍針對目標，之後走咗去廣州教咗幾年之後再南移嚟咗香港，1930年成立咗民眾國術社，開始發揚大聖劈掛門拳術，喺咁多弟子之中，最享譽武林嘅有馬騮王之稱嘅陳秀中宗師。
 
1954年陳秀中宗師得到耿德海許可開館授徒，培育咗一班出色拳手，部份成為香港功夫電影影星，分別有：陳觀泰（因太反骨已被逐出師門）、陳少川、萬榮佳、萬榮耀、劉偉民、李飛標、周強（因為同逆徒陳觀泰勾結被逐出師門）、冼林煜、黃秋生、高雄、黃志偉、冼灝英、何家輝、梁富新、錢嘉樂、錢小豪、白彪等。

## 套路
### 拳術
劈掛拳共三路、劈掛膀手、劈掛穿手、馬步踢退式、劈掛短打、二郎拳、燕青拳、太祖拳、少林拳、進退連環拳、形意拳、自然拳、鴛鴦拳、八掛掌、武松脫扣、綿拳、太極拳、八極拳、迷綜拳、八把貓功、黑虎拳、地蹚四平拳、石猴拳、企猴拳、木猴拳、迷猴拳、醉猴拳、猴拳對打、地瞠四平拳對打、劈掛拳對打、八極拳對打、太極推手、摔角、散手、擒拿手、自由搏擊。
 
### 刀術
劈掛單刀共二路、太極刀、形意刀、斬馬刀、八卦雙刀、地蹚雙刃、地蹚青龍刀、春秋大刀、單刀對槍、雙刀對槍、斬馬刀對槍。

### 劍術
劈掛劍、八劍式、生門創、進退連環劍、純陽劍、子路提袍劍、昆吾劍、形意劍、太極劍、雙獅劍、真武劍、武當劍、迷雙劍、白蛇雙劍、白鶴雙劍、劍對劍。

### 棍術
劈掛棍、九洲棍、猴子天門棍、大哨子、少林棍對打、劈掛棍對打、三節棍對槍、大哨子對槍。

### 槍術
劈掛槍、奇門槍、六合大槍、攔馬橛、金槍廿四式、太極槍、地蹚連環槍、蛇茅槍。
 
### 其他
護手單勾、九節鞭、繩鏢、虎頭雙勾、雙、太極氣球勢、十三節獨龍鞭、地蹚大手鞭、地蹚單刀鞭、地蹚雙釵、六路猴形筆、六合判官筆。

## 參考
迷蹤拳

**迷蹤拳**，又或者叫**迷宗拳**、**猊宗拳**、**迷蹤藝**，原名**燕青拳**。係長拳一種，由宋代燕青所創，所以叫「燕青拳」。話說燕青有晚走咗去梁山，一路行一路掃走啲腳印，後人就將佢套拳叫「迷蹤」。滄州一帶由於謎蹤、猊宗同迷宗同音，所以又出現呢啲叫法。

燕青創立迷蹤拳之後，喺山東青州一帶開始教人呢套武藝，青州人都叫佢呢套嘢做「燕青神捶」。嘉慶年間又去咗河北滄州教。之後經陳善、張耀庭、霍元甲等歷代傳人改良同增修招式，結合內功，而令迷蹤拳內容更完整。
果子狸

**果子狸**（又叫「白鼻心」）係亞洲區常見嘅靈貓，近年亦被證實佢係沙士既傳播媒介。

## 特徵
外表上果子狸可以代表其他靈貓。毛色由黃褐色至灰色不等。但同其他靈貓唔同，佢背脊上無斑紋同條紋。只有黑色嘅腳。面上黑白兩間非常明顯：一條粗白色線由額頭去到鼻哥。白線兩旁有黑線。眼睛周圍有白色圈住。身長(連尾巴)由51 至63厘米不等。而體重介乎3.6至6 kg。

## 分佈地同習性
果子狸鍾意住響森林，尤其係熱帶雨林同落葉林。分布於巴基斯坦，東南亞以至中國（包括台灣）都有。日本嘅果子狸並唔係原生品種，係早喺20世紀時喺肉食市場裏面逃走出嚟既。

雖然果子狸現時仍要面對生境破壞同人類捕獵嘅壓力，但由於分布範圍廣，暫時仍未列入瀕危動物之列。雖然係咁，好似香港呢啲地方，果子狸係受到香港法例保護，唔可以任意捕殺。 

## 一生
果子狸係夜間出沒既捕獵者，通常喺樹上行走，直到日間先響樹洞休息。當有危險時，果子狸會由腺體分泌臭味嚟趕走敵人，好似北美洲既臭鼬鼠咁。佢哋係雜食動物，但主要以生果為主，但有時會捉昆蟲，雀同松鼠等小動物嚟食。響香港同台灣，果子狸亦係唯一會經過「野獸通理」嘅森林動物。

雌性一年可以生兩隻果子狸仔，只需三個月左右就可以長大成狸。

## 同沙士既關係
響中國部分地方，果子狸一直被視為「野味」出售。根據好多病毒專家分析，沙士係由果子狸病毒變種後再傳染人。依個論點係響2003年5月先向外公布。但亦有可能係其中一種傳染者，經過多重媒介後再傳染畀人。 

## 參考資料
* 維基百科英文版
* 《香港陸上哺乳動物圖鑑》

## 睇埋

* 香港哺乳動物
美洲虎 (搞清楚)

以動物分類嚟講，佢係豹嘅遠親。之所以話「美洲虎」，係因為佢係南美洲最大隻嘅貓科動物，生態地位同亞洲嘅老虎相同，加上動物園方面普遍認為「虎」字比「豹」字更有氣勢同吸引力。

現時香港動植物公園仍然將佢形容做「美洲虎」，但無喺介紹牌上加以區分。

## 返目錄
*美洲豹
雙峰駱駝

**雙峰駱駝**（學名 *Camelus bactrianus*），簡稱**雙峰駝**，係駱駝嘅一種，同單峰駱駝唔同，有兩個駝峰，主要分佈喺中亞地區。

而家全世界大約有 140 萬隻雙峰駱駝，但幾乎全部都係馴化品種。根據2002年10月數據顯示，喺中國西北部同蒙古大約重有 950 隻野生雙峰駱駝，世界自然保護聯盟（IUCN）已經將佢哋列為極度瀕危物種。

## 身體特徵同住邊

雙峰駱駝高超過 2 米（以最高點駱峰嚟計），重超過 700 公斤。主要食草、樹葉同穀物，一次最多可以飲 120 公升嘅水，然後好耐都唔使飲水，身體構造非常適應乾燥炎熱嘅沙漠氣候。

## 歷史
根據歷史資料顯示，古人可能喺公元前25世紀就已經開始馴服雙峰駱駝，最初馴服雙峰駱駝嘅地區係今日嘅伊朗北部、阿富汗東北部，同埋巴基斯坦北部地區。

喺香港，據聞以前未有山頂纜車嗰時，曾經有外國人用自己帶嚟嘅駱駝代步，但之後主人病逝，收尾隻駱駝亦都墮崖死咗。荔園動物園喺1990年代又試過引入兩隻雙峰駱駝，到動物園執咗笠之後，嗰2隻駱駝再送往深圳嘅野生動物園度住。

## 圖

Image:Bactrain Camel.jpg
Image:Bactrian.camel.smiles.arp.jpg
Image:Bactrian.camel.twice.arp.jpg
Image:CamelsOmnogovi.jpg
Image:KhongorynElsCamels.jpg
Image:Camel seitlich trabend.jpg


## 參考
梅花鹿

**梅花鹿**（***Cervus nippon***），係鹿科鹿屬嘅成員，分佈響東亞。範圍由西伯利亞至到韓國、中國東部同越南；喺日本同台灣等西太平洋島嶼都有分佈，但台灣種被認為係由外地引嚟作畜牧用。

日本種梅花鹿主要分佈喺北海道，19世紀曾經被捕獵到幾乎絕種。直到20世紀中開始立法保護，族群先至喺1950年代到1980年代快速恢復。因為冇乜天敵（日本狼，已經絕種），國民開始以狩獵嚟控制族群，限制鹿群對農業嘅傷害。

## 特徵
同大部分鹿科一樣，得公至有角，角柄粗短。角開始時唔分叉，要去到2-3歲時先至分叉。夏天嗰時啲毛係紅褐色，背脊中間有條暗褐色縱紋，兩邊各綴有廿幾粒白色斑點。

## 食物
以樹葉同草本植物為主，但亦會食羊齒植物，蕈類等，鹽分亦係梅花鹿必須攝取嘅成分。

## 養殖動向
梅花鹿曾先後被引入到澳洲、歐洲同美國。原先嘅目的係作為公園裝飾用嘅動物，但而家好多都變咗野化種。中國養鹿已經有好耐歷史，早喺周文王年代，曾經起咗一個名為「智慧之園」嘅地方，嗰度養咗梅花鹿作狩獵之用。

因為梅花鹿嘅身體部分（鹿角同心臟）可以用嚟入藥，所以有啲地方（例如中國北方）梅花鹿不停遭到捕殺。

台北市立動物園係以梅花鹿作為園徽，係因為台灣本土嘅野生梅花鹿因為受人類活動嘅影響而喺野外絕種，園方保存咗少量嘅梅花鹿，希望喺適當嘅時機再將佢哋放返野外。

喺香港，1980年代曾經有人遺棄 3 隻梅花鹿，後來被運往防止虐畜會（而家嘅香港愛護動物協會）。而荔園動物園同香港海洋公園分別養過梅花鹿，前者已再冇記錄，後者喺1992年被運去嘉道理農場暨植物園度養，總共15隻，但係喺2005年棚舍俾流浪狗闖入，2隻鹿公遇襲死亡，另有5隻鹿受傷，其中2隻因傷重而要人道毀滅，所以新鹿苑已改往農場較高處，舊有棚舍已改養馬騮。

## 相

File:Cervus nippon dybowskii.jpg|梅花鹿嘅亞種（C. n. dybowskii）
File:2004 Sika deer Japan zoo.JPG|日本動物園所養嘅梅花鹿


## 參考


## 睇埋

* 中國哺乳動物
* 台灣哺乳動物
禿鷲

**禿鷲**又叫**禿鷹**，係一種以食腐肉為生嘅大型鷲。除咗南極洲同海島之外，其他亞種差唔多分布全球每個地方。

## 特徵
最顯著嘅特徵係佢由頭至頸個位置係無羽毛既。因為佢哋食腐屍時，屍體嘅血會黐住禿鷲頭頸上嘅羽毛，而呢啲位置係唔能夠清潔到。

喺英國文學嚟講，一群禿鷲被稱為*venue*，而一群禿鷲響天上盤旋滑翔時，就叫做*kettle*。德文字*[[Geier]]*喺鳥類學嚟講並無確實嘅解釋，但有時響英文詩上用作「禿鷲」。

## 分類
禿鷲可被分為兩大類：**舊大陸禿鷲**同**新大陸禿鷲**。兩者喺進化上有好多相似嘅地方。

### 舊大陸禿鷲

舊大陸禿鷲主要分佈響非洲、亞洲同歐洲，屬於鷹隼目。其他鷹科成員包括黑鳶、鵟、鵰、蒼鷹等。佢哋主要靠視力去搵屍體。

### 新大陸禿鷲

新大陸禿鷲主要響美洲暖嘅平原上搵食。佢哋同鷹隼目嘅關係唔近，反而接近鸛形目（即鸛類）。有幾種嘅嗅覺異常靈敏，有別其他鷹。

## 食啲乜

禿鷲有時會襲擊健康嘅動物，但主要係又病又受傷嗰啲。爭食時非常快，好似戰場咁樣。佢哋個胃含有濃酸，可以消化屍體內嘅細菌，令禿鷲本身唔容易染病。

## 毒藥所帶嚟既威脅
近十年嚟，印度同巴基斯坦嘅禿鷲種群減少咗九成有多，喺南亞地區亦有兩至三種禿鷲瀕臨絕種。可能係同diclofenac有關，係一種非類固醇消炎藥（Non-steroidal anti-inflammatory drug，NSAID）有消炎止痛功效。呢隻藥本來係用嚟醫牲畜，但當牲畜死咗，屍體內留有大量嘅藥份，由於農夫大多會將屍體亂棄置響荒野。禿鷲食屍體會直接吸收diclofenac，導致腎衰竭，甚至死亡。

禿鷲數量減少為印度帶來衛生問題。因為老鼠同野狗代替禿鷲處理屍體，而佢哋會帶來傳染病。而青藏高原上，有一種叫做天葬（Sky burial）既儀式，就係將死咗嘅人搬去Towers of Silence，畀禿鷲食。

Meloxicam係另一種NSAID後期被證實對禿鷲無害。雖然政府已棄用diclofenac，但嗰隻藥仍然響市面上買賣，仍然係世界上一大問題。

## 其他禿鷲文化
### 古埃及
In Southern Africa, the name for a Nubian vulture is synonymous with the term applied to lovers, because these vultures are always seen in pairs, mother and child remaining closely bonded together. Pairing, bonding, protecting, and loving are essential attributes associated with the vulture's size and its ability to soar high up in the sky. The Egyptians considered the vulture an excellent mother, and its wide wingspan was seen as all-encompassing and providing a protective cover to its infants. The vulture hieroglyph A was the uniliteral sign used for the glottal sound (*3*) including words such as *mother*, *prosperous*, *grandmother*, and *ruler*

響西方地方，禿鷲嘅形象通常偏為負面。

In the Western world, the image of the vulture is far more negative, with 'vulture' used as a metaphor for those who prey on the weak or dying, with associated negative connotations of cowardice and selfishness (although the vulture plays an important natural role).

## 其他補充
喺香港，荔園動物園響1980年代曾經養過好幾隻禿鷲，但後期全都死晒。而米埔自然保護區過去亦有禿鷲飛來過冬（十二月至三月），係一種極罕見嘅冬候鳥。

* 香港鳥類

## 參考
* Ferguson-Lees, Christie, Franklin, Mead and Burton *Raptors of the World* ISBN 0-7136-8026-1
* Grimmett, Inskipp and Inskipp, *Birds of India* ISBN 0-691-04910-6
* Hilty, * Birds of Venezuela*, ISBN 0-7136-6418-5
* Ian Sinclair, Phil Hockey and Warwick Tarboton, *SASOL Birds of Southern Africa* (Struik 2002) ISBN 1-86872-721-1
* "India's Vultures Fall Prey to a Drug in the Cattle They Feed On", New York Times, Amelia Gentleman, March 28, 2006.
1674年

## 其他紀年

*中國
**清：康熙十三年
***鄭經：永曆二十八年
***楊起隆：廣德二年
***吳三桂：周王元年
***耿精忠：裕民元年
*越南
**後黎朝：陽德三年、德元元年（農曆十月改元）
**莫朝：順德三十七年
*朝鮮半島
**朝鮮顯宗十五年
**檀紀：4007年
*日本
**延寶二年
**皇紀：2334年
*佛曆：2216年 - 2217年
*回曆：1084年 - 1085年
*猶太曆：5434年 - 5435年
*儒略曆：1673年12月22號 - 1674年12月21號

## 大件事
## 響呢年出世嘅人
*

## 響呢年死嘅人
*

## 節慶、風俗習慣
1673年

## 大件事
* 12月，清朝平西王吳三桂喺雲南起兵作反，三藩之亂開始。
## 響呢年出世嘅人
## 響呢年死嘅人
* 莫里哀
屌屎窟

**屌屎窟窿**係一種人類性行為，通常指一方將鳩插入另一方嘅屎窟窿，但係用性玩具以及第二啲嘢好似手指、脷噉插入去就唔算嘅。
五嶺

**南嶺**（），即係**五嶺**（），係隔開廣東、廣西同中國大陸中部嘅五個大嶺，東向西數，即係、、、同埋。五嶺之南嘅地方就叫做嶺南，即係廣東廣西，尤其係廣東。

## 參考
*
褐扁顱蝠

**褐扁顱蝠**係一種棲息喺竹裏面嘅蝙蝠。個樣同佢嘅近親：扁顱竹蝠好似樣。有中等身形，頭扁係佢哋嘅特徵。背脊深棕色，腹部顏色較淺，啲毛又長又貼伏，仲有光澤；翼，耳仔同個嘴深啡色。

## 生活習性
主要住響竹嘅空心莖裏面，但有記錄亦會住響岩石罅。羣居，由一至十幾隻個體組成。雄性除咗交配時期外，主要都係單獨生活。

依個品種係食蟲性，主要食白蟻等昆蟲。通常係雙胞胎，懷孕期由 80 至 90 日話唔定。

## 分佈地
印度，東南亞，中國南部。

響香港，第一次響2005年喺船灣郊野公園搵到佢哋。但分佈範圍好細。大量砍伐竹嚟做建築材料，可能對佢有生存威脅。

## 資料來源
*《香港陸上哺乳動物圖鑑》
Tel

**Tel**係拉丁字母，可以指：

*望遠鏡座，Telescopium 拉丁文縮寫
*電話，Telephone嘅英文縮寫
234年

## 其他紀年

*中國
**吳：嘉禾三年
**蜀：建興十二年
**魏：青龍二年
*朝鮮半島
**高句麗：東川王八年
**新羅：助賁王五年
**百濟：仇首王二十一年、古爾王元年
**檀紀：2567年
*日本
**神功皇后攝政三十四年
**皇紀：894年
*佛曆：777年
*猶太曆：3994年～3995年

## 大件事

## 響呢年出世嘅人

## 響呢年死嘅人
*諸葛亮，蜀漢丞相
*魏延，蜀漢大將
*漢獻帝，東漢末代皇帝

## 節慶、風俗習慣
238年

## 其他紀年

*中國
**吳：嘉禾七年、赤烏元年
**蜀：延熙元年
**魏：景初二年
**公孫淵（燕）：紹漢二年
*朝鮮半島
**高句麗：東川王十二年
**新羅：助賁王九年
**百濟：古爾王五年
**檀紀：2571年
*日本
**神功皇后攝政三十八年
**皇紀：898年
*佛曆：781年
*猶太曆：3998年～3999年

## 大件事
## 響呢年出世嘅人
## 響呢年死嘅人
*步練師，孫權嘅側室夫人，死後追尊爲皇后
*公孫淵

## 節慶、風俗習慣
胡諾言

**胡諾言**（**Jack Wu**，）係香港無綫電視演員。1996年參加Big Echo夏日迴響卡拉OK大賽攞到冠軍，後來簽約成為唱片歌星，1997年出咗第一隻碟「一個諾言」喺2000年轉行演藝界做咗TVB合約藝員。

## 興趣
*睇戲、水上活動、彈結他、跑步、做GYM、自由搏擊、收集有關可樂/百事嘅嘢、各式各樣年曆卡 
*鍾意嘅色水：藍色、黑色、白色、紅色

## 演出作品
### 電視劇（[[無綫電視]]）
*大囍之家 飾 朱克勇
*錦繡良緣 飾 趙威
*異靈靈異 (鬼故村) 飾 導遊 Jack
*烈火雄心II 飾 狗仔
*美麗在望 飾 過少龍
*九五至尊 飾 寶安
*追魂交易 (電視劇) 飾 湯家明
*奇幻潮 (未來聊天室) 飾 劉家偉
*情迷黑森林 飾 孫宇樂
*佛山贊師父 飾 小芙蓉
*女人多自在3 飾 哥哥
*十兄弟 飾 大力三
*人生馬戲團 飾 伍潤生
*法證先鋒 飾 溫國耀
*愛情全保 飾 范友緣
*肥田囍事 飾 林冠希
*蘭花劫 飾 馬赫

### 節目主持（無綫電視）
*週末青春派（2000年）
*和你玩得喜（2001年）
*兒歌金曲（2002年）
*翡翠音樂會幹線（2002—2004年）
*玄妙無窮（2003年）
*雙春閏月結佳期（2004年）
*眾裡尋她報料大行動（2004年）
*港姐熱賣新聞（2004年）
*勁歌金曲優秀選第二回（2004年）
*優質生活派（2004—2005年）
*東張西望（2005—2007年）
*筋肉擂台（2005—2007年）
*問題娛樂圈（2007年）
*眉精眼企》（2008年）
*北京奧運（2008年）
*今日VIP》（2010年）
*開館有益（2012年）
*爸B也Upgrade（2013年）
*爸B也Upgrade 2（2014年）

### 節目演出（無綫電視）
*誇極限大挑戰（2018年）

### 電視廣告（無綫電視）
*地鐵特約:心的服務（2007年）

### 電台節目
*人間定格

### 影音Music Videos
*鄭秀文情變（1997年）
*許志安單手擁抱（2001年）
*馬浚偉糟蹋（2003年）
*火影忍者（2007年）

### 舞台劇
*西關風情 飾 陳少爺（2002—2003年）

## 音樂作品

### 動畫歌
* 2007年：忍者變法（動畫《火影忍者》第1首（第1-52集）粵語片頭曲）
* 2008年：忍舞（動畫《火影忍者》第2首（第53-158集）粵語片頭曲）
** 喺「新城勁爆兒歌頒獎禮2008」攞到「新城勁爆兒歌」獎

## 出面網頁

* 
* 
* 
* 
* 
* 
* 
* 
*
江欣燕

**江欣燕**（**Elvina Kong**，）係香港無綫電視演員同歌手。佢因為參加由無綫電視舉辦嘅新秀歌唱大賽而俾華星唱片睇中，入娛樂圈。初期佢喺無綫主持音樂同青少年節目，之後加入歡樂今宵，而家多數主持遊戲節目同埋拍劇。佢個妹江欣慈（前藝名江希文）亦係歌星。

## 演出作品

### 電視劇（[[無綫電視]]）

### 電視劇（[[亞洲電視]]）
*美麗傳說2星願（2005）

### 節目主持
*江山如此多Fun（1993-1994）
*電視大贏家（1998）
*問題娛樂圈（2007）

### 電視節目
*超級無敵獎門人（1995-1996）
*15/16（2006）
*歡樂今宵（1988-1989）
*笑星救地球（1990）

## 音樂作品（兒歌）
*綠野仙蹤（動畫《綠野仙蹤》粵語主題曲）
*She-Ra（動畫《She-Ra》粵語主題曲）
*外星小美兒（動畫《外星小美兒》粵語主題曲）
*風光處處
*愛的旅途（《Ｑ版小時候》粵語主題曲）
*情誼心中印（動畫《龍貓》粵語主題曲）

## 出面網頁
* 
* 
*
玻璃樽

**玻璃樽**係用玻璃整嘅樽，容量通常由200毫升到1.5公升，廣泛用喺嘢飲（譬如汽水同酒）嘅包裝。玻璃樽包裝嘅好處係畀人睇到入面，但就比較容易打爛。
李安

**李安**（，）係臺灣電影導演，2006年憑《斷背山》得到奧斯卡金像獎最佳導演。作品《色．戒》喺威尼斯影展攞到最佳影片金獅獎。

## 出面網頁

類:奧斯卡金像獎最佳導演

類:國立臺南第一高級中學舊生
徐四民

**徐四民**（），緬甸華僑，《鏡報》月刊創辦人，第一屆全國人民代表大會代表，第一至第七屆全國政協委員，第八、九屆全國政協常委。2007年9月9號喺香港瑪麗醫院病死。向來講嘢直接，有「**徐大炮**」嘅花名。晚年佢講唔少惹火嘅嘢，嚇親兼且激嬲唔少人。

## 家庭
徐小英係佢個女。

## 獎
* 世界華商基金會世界傑出華人獎

## 攷

## 出面網頁
* 前政協常委徐四民昨晚病逝，大公報
* 香港「老愛國」徐四民病逝，BBC
* 徐四民長子剛接掌《鏡報》 對接任表示誠惶誠恐，多維新聞網

類:世界傑出華人
棕果蝠

**棕果蝠**（**Leschenault's Rousette** 或者 **Rousettus leschenaulti**）又叫做**印度果蝠**，係一種原產東南亞嘅一種果蝠。

## 分佈
分布範圍包括巴基斯坦， 印度，斯里蘭卡， 阿薩姆， 中國南部，爪哇同越南 。 
	
## 生活習性
有別於一般果蝠，佢哋主要住響山窿內，但亦會住響人工環境，例如引水道同礦洞裏面。佢哋會用回聲定位嚟分辨方向。群居，數量由幾隻到幾千隻不等。

為食果性，食物包括果實同花粉，但外國文獻亦有捕食軟體動物嘅記錄。

## 過去嘅量度
根據 Lekagul 同 McNeely 響 1977年嘅量度顯示，前臂長度界乎 75 到 85 毫米之間，尾長 10 到18 毫米，身長平均 95 到120 毫米，而體重界乎 45 至 106 克之間。

## 喺香港嘅研究
棕果蝠係現時香港最大型嘅蝙蝠，佢哋亦係唯一住響天然海蝕洞嘅品種。近年研究亦顯示佢哋為多種植物傳播花粉（例如黧豆屬植物）同傳播種子（例如榕樹）。

## 資料來源

## 另見
*香港哺乳動物
*泰國哺乳動物
皺唇犬吻蝠

**皺唇犬吻蝠**（***Chaerephon plicata***）又叫**犬吻蝠**同**皺唇蝠**，係一種屬於犬吻蝠科嘅蝙蝠品種。分佈響孟加拉、中國、印度、斯里蘭卡，以及好似泰國、印尼等東南亞地區。

## 生活習性
羣居性。響泰國可以見到成十幾萬隻蝙蝠同一時間由山窿飛出。飛行速度高，但靈活度較其他蝙蝠低。

係食蟲性，主要捉飛蛾，食甲蟲呢啲昆蟲。

喺香港，只有一次誤入屋內嘅記錄。

## 參考
* Chiroptera Specialist Group 1996，2007年7月30號下載。
*《香港陸上哺乳動物圖鑑》

## 睇埋
*香港哺乳動物
黑鬚墓蝠

**黑鬚墓蝠**（***Taphozous melanopogon***）係鞘尾蝠嘅其中一員。分佈喺柬埔寨，中國，印度，印尼，斯里蘭卡， 馬來西亞，泰國，同越南。菲律賓可能都有。

## 睇埋
*香港哺乳動物

## 資料來源
* Chiroptera Specialist Group 1996，2007年7月10號下載。
* 《香港陸上哺乳動物圖鑑》
東亞家蝠

**東亞家蝠** （*Pipistrellus abramus*）又叫做**日本伏翼**，係一種常見嘅小型蝙蝠。一隻成年嘅個體身長可以有4.8厘米，條尾可以長4厘米，翼可伸到3.6厘米。最鍾意住響舊式建築物上面嘅天花板同屋簷裏面。食蚊，飛蛾等細昆蟲為主。廣泛分佈響東亞地區，例如中國、臺灣、南韓、日本等。 

## 資料來源
* 《香港陸上哺乳動物圖鑑》
小菊頭蝠

**小菊頭蝠**（***Rhinolophus pusillus***）係菊頭蝠科嘅其中一個成員。呢個品種可以響中國、印度以及其他東南亞地區例如泰國，馬來西亞呢啲地方搵到。

## 參考
* Chiroptera Specialist Group 1996，2007年7月30號下載。
* 《香港陸上哺乳動物圖鑑》

## 睇埋
*中國哺乳動物
*香港哺乳動物
鼬獾

**鼬獾**（*Melogale moschata*）係一種小型嘅食肉動物，又叫做**山獾**，**白鼻狸**。

## 特徵
頭大，豬鼻，頭頂同面部有明顯大白點。背脊深棕色至灰棕色。腳短，有利爪，可以用嚟翻鬆泥土。肛門有腺體，受到威脅時就會釋放臭氣。平均身長 40 厘米，尾平均 20 厘米。條尾啲毛短，長約莫係頭同身之間嘅一半。

## 生活習性
鼬獾係夜行性動物。日間會躲喺地窿，樹窿休息。好似野豬咁翻鬆泥土，用嚟掘地窿同搵嘢食。主要食蚯蚓，昆蟲同兩棲類，但有時都會捉雀，食果實同動物屍體。

除咗最凍嘅幾個月份之外，全年都係繁殖期。懷孕期由 60 到 90 日。一胎生 4 至 5 隻仔。

## 分佈
分佈響印度東北部至中國南部、緬甸、越南、台灣等東南亞地區。鍾意住響草原同森林。

## 資料來源
* 《香港陸上哺乳動物圖鑑》
板齒鼠

**板齒鼠**（*Bandicota indica*）係一種大型嘅老鼠。分佈中國、台灣、印度、斯里蘭卡，以及一啲東南亞地區例如泰國、越南等地。

## 參考
* Baillie, J. 1996. 19 July 2007.
* Musser, G. G. and M. D. Carleton. 2005. Superfamily Muroidea. Pp. 894-1531 *in* Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.
*《香港陸上哺乳動物圖鑑》

## 睇埋
*香港哺乳動物
*台灣哺乳動物
中華鼠耳蝠

**中華鼠耳蝠**（***Myotis chinensis***）係蝙蝠科內鼠耳蝠嘅成員。

## 分佈
分佈中國、香港、東南亞地區例如泰國、緬甸同越南。

## 生活習性
呢種蝙蝠鍾意住響一啲人工環境例如礦洞同引水道。通常係獨居，但亦有十幾隻群居，甚至同其他鼠耳蝠同居。屬於食蟲性，以地棲甲蟲為主。

## 睇埋
*香港哺乳動物

## 資料來源
* Chiroptera Specialist Group 1996，2007年7月19號下載。
* 《香港陸上哺乳動物圖鑑》
水鼠耳蝠

**水鼠耳蝠**（*Myotis daubentonii*）係一種廣泛分佈歐亞大陸嘅鼠耳蝠屬。佢嘅英文名「Daubenton」係嚟自法國一位自然學家**Louis-Jean-Marie Daubenton**。

## 特徵
佢係一隻細至中等身形嘅蝙蝠。背脊毛色為啡色至黃啡色不等。肚嘅顏色較淺。眼細，耳殼長而向慢彎。細隻時毛色會比成年嘅較深色。身長平均 50 毫米長，翼伸長時平均 260 毫米。體重平均 7-15 克。 

## 生活習性
水鼠耳蝠廣泛分佈歐亞大陸：歐洲記錄有英國、愛爾蘭。亞洲記錄有南韓、日本、中國同越南等地。鍾意住響樹洞，引水道同礦坑。一般獨居，但有時會 3、4 隻群埋一齊。 

## 食乜
同好多蝙蝠一樣，水鼠耳蝠夜晚時會利用動物回聲定位搵獵物。佢哋會用呢種方法劃出一幅「聲納圖」，所發出嘅頻率大約 32 至 85 kHz， 一般嘅叫聲以 45 到 50 kHz 為頂，有 3.3 ms 咁耐。

佢哋主要食蟲，食烏鷹，蜉蝣等昆蟲。但亦有捉魚毛嘅記錄。佢哋會用腳捉住游往水面嘅魚毛，而且可以一邊飛一邊食嘢。外國研究顯示，一隻7克重嘅水鼠耳蝠經過一個鐘頭搵食後，體重可增加至11克，相當於本身體重嘅57%。

## 繁殖

響外國，水鼠耳蝠主要響秋天交配，到春天先生產。通常一胎一隻，蝙蝠仔出世後大約三個禮拜就識得飛，到 6 至 8 個禮拜後就可以完全獨立。

## 保育狀況

由1981年起，所有英國境內嘅蝙蝠都係受到野生動物及郊野公園條例第 5 條保護，而香港亦有類似法例：野生動物保護條例，嚟保護境內蝙蝠。但香港自1990年上一次搵倒之後，再冇其他記錄。

水鼠耳蝠響德國同奧地利係屬於瀕危物種。

## 睇埋
*香港哺乳動物
*中國哺乳動物
*蝙蝠
小蹄蝠

**小蹄蝠**（*Hipposideros pomona*）係一種較細隻嘅蹄蝠。主要分布響中國、印度、東南亞地區例如馬來西亞、泰國等地。食甲蟲，飛蛾等細昆蟲。捉到獵物後會帶返巢度食。

## 參考
* Chiroptera Specialist Group 2000，2007年7月30號下載。
*《香港陸上哺乳動物圖鑑》

## 睇埋
*香港哺乳動物
黃腹鼬

**黃腹鼬**（*Mustela kathiah*）屬於鼬科，係一種小型嘅食肉動物。分佈由斯里蘭卡，中國南部至東南亞好多地區都有蹤影。

## 生活習性
資料唔多，只知道佢係日行性，鍾意茂密嘅森林。食嚙齒類動物為主，但亦會襲擊雀同其他小動物。行動速度快，繁殖數量多。

## 參考
* Mustelid Specialist Group 1996，2007年7月30號下載。
* 《香港陸上哺乳動物圖鑑》

## 睇埋
*香港哺乳動物
*台灣哺乳動物
大足鼠耳蝠

**大足鼠耳蝠**（*Myotis ricketti*）係鼠耳蝠屬嘅一種。一般住喺溪流同其他淡水濕地附近嘅山窿裏面。群居，有時甚至同其他品種嘅鼠耳蝠一齊住。腳特別大，雖然主要食昆蟲，但喺香港有捉魚食嘅記錄。可以響佢啲屎度見到魚鱗。

現有分佈地係中國同越南。

## 睇埋
*香港哺乳動物

## 資料來源
* Chiroptera Specialist Group 1996，2007年7月19日下載。
*《香港陸上哺乳動物圖鑑》
中黃蝠

**中黃蝠**（*Scotophilus borbonicus*）係一種 vesper bat，只係喺馬達加斯加同留尼汪（Réunion），由於棲息地俾人破壞，中黃蝠就列為瀕危物種。

## 睇埋
*香港哺乳動物
灰伏翼

**灰伏翼**（*Hypsugo pulveratus*），又叫**中國伏翼**，係一種小型嘅伏翼。分布響中國、老撾、泰國同越南，記錄指佢哋住響岩洞同人工建築物裏面。

同其他伏翼一樣，灰伏翼都係一種食蟲性蝙蝠，食蚊，飛蛾等昆蟲。

## 參考
*  Chiroptera Specialist Group 1996.  19 July 2007.
* 《香港陸上哺乳動物圖鑑》

## 睇埋
*香港哺乳動物
褐山蝠

**褐山蝠**（*Nyctalus noctula*）又叫做**夜蝠**，係一種廣泛分布喺歐洲，亞洲，及非洲北部嘅中型蝙蝠。鍾意住喺陳年舊樓嘅屋簷度。一羣由 1 至 50 隻不等。飛行速度極快。

## 回聲定位
同其他食蟲蝙蝠一樣，褐山蝠都係用回聲定位嘅方法捕捉昆蟲。褐山蝠用兩隻回聲定位：一隻嘅叫聲喺 26-47 kHz 之間，能量集中喺 27 kHz 同有平均 11.5 ms 咁耐。

## 睇埋
* 中國哺乳動物
* 香港哺乳動物

## 資料來源
* Chiroptera Specialist Group 1996。2007年4月17號下載。
* 《香港陸上哺乳動物圖鑑》
黃喉貂

**黃喉貂**（*Martes flavigula*）又叫**喜瑪拉雅貂**，係一種分佈亞洲嘅貂。佢嘅分佈地由喜瑪拉雅山一直延伸至東南亞，包括俄羅斯遠東，韓國半島都有佢嘅蹤影。 

*M. f. robinsoni* 係印尼爪哇嘅另一亞種，而家已經列入瀕危物種。 

## 睇埋
* 中國哺乳動物
* 香港哺乳動物
* 韓國哺乳動物
* 台灣哺乳動物
紅頰獴

**紅頰獴**（*Herpestes javanicus*）又叫**紅臉獴**，**印度獴**或**爪哇獴**，係獴嘅一個亞種，廣泛分布亞洲多個唔同嘅地方。獴喺世界好多地方都可以見得到。但體型比非洲嘅亞種細型。

## 分佈同習性
紅頰獴主要分布喺亞洲南部。由伊朗到中國，再分佈至印尼。依種品種適應能力好強，可以響好多唔同嘅自然環境度生存，包括濕地，草原，森林等，但較偏向空曠地方。

## 食乜
紅頰獴係機會主義者，任何有能力捉到嘅小動物都係佢嘅食物：昆蟲，兩棲類，蝸牛，蜥蜴，雀，老鼠等，甚至蛇都可以捕食到。

## 習性
一般都係獨行性。但到咗繁殖季節時都會以 2 到 4 隻羣居。為晝行性，好爛玩。

## 外來入侵種
曾被認為係人類刻意引入農田以防治鼠害。但獴亦有捕捉雀同佢嘅蛋，對部分地方嘅生態環境帶嚟嚴重威脅。

喺香港，紅頰獴係1990年年先至俾人發現。後來一直都唔難見到。

## 睇埋
* 香港哺乳動物

## 參考
Best 電器

**Best 電器**（Best Denki Co. Ltd.，港譯：**香港最好電器**）係一間日資家庭電器零售店，根據地喺日本九州福岡，喺1953年9月3號創立，而家係日本第七大家電零售店。佢哋嘅總部喺日本福岡縣福岡市博多區千代六丁目2番33號，總店就喺福岡縣福岡市中央區天神一丁目9番1號。

## 概況
Best 電器喺日本全國有616間鋪，主要集中喺九州。集團嘅業務喺1997年達到高峰，成為日本最大家電連鎖店，但近年滑落到第七位，海外分店遍及台灣、新加坡、馬來西亞同印尼。

## 紀事
*1953年9月，集團前身**九州機材倉庫株式會社**創立
*1956年1月，開始喺目前福岡出售電器
*1968年，正式命名為 ベスト電器（Best電器）
*1973年9月，集團喺福岡證券交易所上市
*1999年10月，推出網上售賣服務

## 香港分店

香港最好電器早喺1980年代後期進駐香港，當時百貨公司八佰伴嘅電器部係由最好電器經營。1997年八佰伴清盤嘅時候，由於八佰伴賣嘅電器都係由最好電器擁有，所以清貨貨品唔包括電器。最好電器屯門市廣場同新城市廣場嘅分店喺原來嘅位置繼續經營，而屯門市廣場分店更加一路經營到2011年由蘇寧鐳射接手為止；換而言之，目前屯門市廣場蘇寧鐳射嘅位置，正正就係當年嘅八佰伴電器部。

2011年6月1號，香港最好電器撤出，剩低三間鋪由蘇寧鐳射接手。接手嘅分店包括：
* 九龍灣旗艦店（位於MegaBox）
* 大角咀店（位於奧海城二期）
* 屯門店（位於屯門市廣場）

香港最好電器喺全盛時期最多開過8間分店，喺蘇寧鐳射接手之前已經執笠嘅分店包括：
* 將軍澳店（位於新都城二期，2007年6月10號執咗）
* 馬鞍山店（位於新港城，2008年5月16號執咗）
* 鑽石山店（位於荷里活廣場，2010年9月26號執咗）
* 荃灣店（位於愉景新城）
* 愉景灣店

另外，最好電器曾經喺1994-1996年期間，喺何文田愛民商場開分店，係香港第一間獨立於八佰伴電器部嘅最好電器分店，當時租用咗愛民商場嘅G38舖；但經營一年幾就執笠，原址租咗俾惠康超級市場直至2012年5月商場大翻新為止，現時嗰個舖位係麥當勞，並且因為消防條例，永久閂咗原先地庫嗰部份。

## 參考

## 連出去
* Best電器日本網頁
* Best電器日本網上商店
* Best電器 新宿高島屋店
* Best電器鹿兒島
Wendy's

**Wendy's**（中文譯名包括**雲狄斯**、**溫蒂漢堡**、**得意妹**，）係美國第三大漢堡包快餐連鎖店。呢個快餐業王國由美國人戴夫湯馬士喺美國俄亥俄州開設第一間快餐店開始，當時係1969年。

## 公司簡介
1969年11月15號，戴夫湯馬士喺俄亥俄州哥倫布市開設第一間 Wendy's 漢堡包快餐店。店名叫 Wendy's，喺因為佢嘅第二女 Melinda Lou Thomas 個乳名叫 Wendy（因為佢大女細個嗰時叫唔出妹妹個名，所以叫佢Winda，叫吓叫吓，叫咗佢做Wendy's）。到咗1985年，分店數目達到三千間，而創辦人戴夫．湯馬士亦喺1986年退休，之後只係間中幫手拍吓廣告，直至佢2002年逝世為止。

Wendy's 依家由溫蒂國際（Wendy's International）擁有。2006年底，分店有 6500 間，喺美國第三大漢堡包快餐店連鎖店，市場佔有率達 12.7%，主要根據地喺北美洲。集團喺全球請咗約五萬七千人幫佢哋打工，而喺2006年財政年度，零售額高達廿四億五千萬美金。

### 紀事
* 1969年，開設第一間快餐店
* 1970年，設立第一間汽車快餐店
* 1979年，喺店內開設沙律吧
* 1984年，推出經典廣告 ﹣Where's the beef
* 1986年，執咗近五分一分店
* 1991年，喺香港開設分店
* 2000年，撤出香港

## 香港分店
呢間快餐店曾經喺1980年代以「得意妹」為名喺尖沙咀開設分店，但經營三年後結束。1991年，改以「雲狄斯」之名再度進軍香港，最高峰

期曾經開設11間分店同請咗近400多個員工，但係到咗2000年1月3號終於全線（當時只剩低灣仔、北角、尖沙咀同西貢4間分店）執笠，撤出香港。


## 嘢食
Wendy's 出名嘅有方形牛肉漢堡包，同焗脆薯皮。方型漢堡包係湯馬士一次返密芝根州鄉下，食Keepee漢堡包時諗到嘅。

## 茄汁杯
一般美式快餐店都用一個細小嘅茄汁包袋茄汁，但係Wendy's與別不同咁用一個約一英吋高嘅白色紙杯仔，畀顧客以自助形式根據自己喜好咁啫茄汁，喺香港快餐業只此一家。

## 各地分店

目前有分店嘅市場：
* 阿根廷、阿魯巴、巴哈馬、加拿大、開曼群島、哥倫比亞、哥斯達黎加、庫拉索島、多明尼加共和國、薩爾瓦多、危地馬拉、洪都拉斯、印尼、牙買加、日本、馬來西亞、墨西哥、紐西蘭、巴拿馬、菲律賓、俄羅斯（計劃2016年撤出）、新加坡、千里達、阿拉伯聯合酋長國、美國（包埋波多黎各、關島、美屬處女群島）、委內瑞拉、厄瓜多爾

已撤出嘅市場：
* 澳洲、比利時、巴西（計劃2011年重開）、埃及、德國、希臘、香港（計劃2019年重開）、匈牙利、冰島、愛爾蘭、以色列、意大利、科威特、荷蘭、北馬里亞納群島、阿曼、波蘭、沙地阿拉伯、南非、南韓、西班牙、瑞士、台灣（計劃2017年重開）、泰國、土耳其、英國

計畫緊嘅市場：
* 中國（計劃2012年進駐）、印度（計劃2015年進駐）

## 註

## 連出去

* http://www.wendys.com/
食蟹獴

**食蟹獴**（*Herpestes urva*）又叫做**棕簑貓**，同紅頰獴一樣係分佈亞洲區嘅獴。

## 分佈地方
分布印度、中國、台灣、香港，以至東南亞其他地區例如泰國、越南、馬來西亞等。

## 特徵
毛色偏灰，尾巴長而尾巴毛鬆。頭部尖細，眼同耳仔好細。尾巴有腺體，遇到敵人會射出惡臭加以防衛。

## 食乜
個名雖然叫**食蟹獴**，但唔係只食蟹，食嘢同紅頰獴差唔多，但識得將蝸牛，蛋等硬殼撞向石頭，方便食用。

## 生活習性
呢個品種主要響白晝出現，識得游水，而且重叻過其他獴。一般獨居，但繁殖時期會同配偶成雙成對。瞓覺時會自己掘窿，或利用天然石隙。

## 參考
*《香港陸上哺乳動物圖鑑》

## 睇埋
* 香港哺乳動物
* 台灣哺乳動物
中國穿山甲

**中國穿山甲**（*Manis pentadactyla*）係鱗甲目穿山甲科穿山甲屬嘅一個物種。同印度穿山甲，爪哇穿山甲唔同嘅地方，係中國穿山甲有一個突出嚟嘅外耳，尾尖底部無披鱗片（唔同印度嗰種）。佢係一種瀕臨絕種嘅動物。好似食蟻獸咁靠蟻為生。適合生活喺濕度高嘅森林裏面。頭身加埋長 60 厘米，尾巴長 18 厘米。身體中部有15-18列鱗片。

## 習性
中國穿山甲係一種獨居嘅動物。佢鍾意喺啲泥度挖一個10-17厘米闊，1-5米深嘅窿作棲身之所，每隔10-15日轉一次窿。識得爬樹同遊水。保護自己嘅方法有2種：將身體卷成一個波或者立即挖窿。

## 分布

分布喺尼泊爾，緬甸至中東部長江以南等地，包括中南半島北部、香港、海南島、台灣。同佢嘅獵物白蟻一樣，在寒冷的地區已經絕種。穿山甲係一種好鬼cute 既動物！

## 保育狀況

喺香港，穿山甲係受到香港法例第170條：《野生動物保護條例》所保護。喺國外佢係「全球瀕危種」，由於中國嘅需求量大，非法捕獵猖獗，就嚟絕種。

## 睇埋

* 中國哺乳動物
* 香港哺乳動物
* 台灣哺乳動物
* 南非穿山甲

## 攷
海豚音

**海豚音**（學名，中文多數譯做**哨音**）係一種聲樂嘅發聲方式，係人類可以發出最高嘅音，由於呢種聲好似哨咁，所以叫哨音。而海豚音呢個俗稱，係因為呢種音同海豚嘅 2000 赫茲至 10 萬赫茲波長高頻超聲波好似，不過實際上並去唔到海豚個赫茲。

## 定義
海豚音嘅發音方法，到而家其實都冇一個定義或者解釋，因為識海豚音嘅人都好少會公開過海豚音嘅唱法，令海豚音波變成一種稀有必殺技。

有聲學家指出，海豚音係天生學識，冇得練返嚟嘅，不過究竟係唔係冇得練就好難講，事關到而家都冇統一同權威嘅講法。

## 參考

## 拎
*Adam Lopez - WORLD RECORD: Highest Vocal Note by a Male 健力士世界紀錄最高音男性紀錄保持者 Adam Lopez 示範唱出比鋼琴最高音重要高十一個音嘅超高音。
*MISIA 翻唱 Loving you MISIA 用海豚音達到 A6 翻唱 Loving you，屬聲樂家典藏之一。
赫茲

**赫茲**，或者就咁叫**赫**（拉丁字母：**Hertz**），係頻率嘅國際單位制單位，係指每秒中嘅週期性變動重複嘅次數。後人為咗紀念德國物理學家海因里希赫茲（Heinrich Hertz）嘅貢獻，重用佢個姓嚟命名呢個單位。符號係 **Hz**。

1Hz = 1/s

## 赫茲衍生嘅單位
世界自然基金會

**世界自然基金會（WWF，World Wide Fund for Nature）**係一個國際環保團體，基金會做嘅嘢有環境保育、研究同埋復修（:en:ecological restoration）。之前個名叫 World Wide Fund，而加美國同加拿大嘅分會重係用緊呢個名。係世界上最大嘅獨立保育組織，有超過 500 萬個支持者，喺全世界 90 幾個國家做緊 15000 項保育同環保有關嘅工程。喺世界各地，WWF 都係一個慈善機構，大約九成嘅資金嚟自私人同企業嘅捐款。

WWF 嘅目標係『制止同扭轉對自然環境嘅破壞』（"to halt and reverse the destruction of our natural environment"）。世界自然基金會係喺1961年9月11號成立。

## 注

## 連出去
* 世界自然基金會國際網站
* 世界自然基金會中國分會
* 世界自然基金會香港分會
公正行

**公正行**或**公證行**係第三方公司，受委托檢查同核實物品查狀況，畀（有拗撬）雙方公正評估。公正行係同委托人冇經濟利益關係。公正行有好多種，每種都有嗰行嘅專業認識。有啲同出入口檢證，有啲同幫買賣兩邊做證，專幫保險公司做嘢。

## 參考
*堅守一個公平原則 － 公正行
出埃及記

《**出埃及記**》（基督新教譯名）或《**出谷紀**》（天主教譯名，｢紀｣ 讀 ｢記｣）（，意思係 ｢名｣）係舊約聖經嘅第二卷，主要係講以色列人點樣響埃及受到逼害，然後由摩西帶領佢哋離開埃及嘅經過。

## 簡介
*作者：摩西
*日期：公元前1420年
*地點：西乃山

出埃及記嘅名係喺舊約希臘文譯本而來，意思係「出路記」，指以色列史上重要嘅事，係以色列人嘅出路，擺脫埃及嘅奴役。全書內容包含四部分：
#希伯來族擺脫埃及嘅奴役。
#去西乃山嘅路程。
#上帝喺西乃山同佢嘅百姓立約，賜佢哋倫理、民事同宗教嘅律法。
#建造同裝置以色列人崇拜嘅場所，訂立有關祭司制度同崇拜條例。

更重要喺係呢卷書描寫上帝嘅作為，佢點樣釋放被奴役嘅百姓，令到佢哋成為一個對前途充滿希望嘅國家。

呢卷書嘅中心人物係摩西，一位上帝選召來率領人民脫離埃及領袖。全卷書最重要嘅係第二十章，上帝頒佈十誡嘅記載。

## 提要
# 以色列人掙脫埃及嘅束縛（1章1節-15章21節）
## 喺埃及被奴役（1章1-21節）
## 摩西嘅出世同佢早期嘅生活（2章1節-4章31節）
## 摩西同亞倫與埃及王抗爭（5章1節-11章10節）
## 逾越節同離開埃及（12章1節-15章21節）
# 從紅海到西乃山（15章22節-18章27節）
# 律法同約（19章1節-24章18節）
# 聖幕同崇拜嘅條例（25章1節-40章38節）
彭浩翔

**彭浩翔**（**Ho-Cheung Pang**，），香港電影導演，佢啲戲風格獨特，攞咗三個獎，五個提名。

中學畢業後喺亞洲電視做喜劇綜藝節目編劇，喺報紙、雜誌寫影評同小說。1995年為林海峰執導嘅戲《天空小說》寫劇本。1997年，出版長篇小說《全職殺手》，2001年拍成同名電影。

1999年自己畀錢拍同導演短片《暑期作業》，提名台灣金馬獎最佳短片，同參加幾個國際影展。2001年，彭浩翔第一部長片《買兇拍人》得香港電影金紫荊獎最佳編劇同提名香港電影金像獎最佳編劇。2005年，《公主復仇記》參加東京國際電影節。2006年《伊莎貝拉》，成為德國柏林電影節唯一一部入圍華語電影。

彭浩翔啲戲集幽默、恐怖、警匪呢啲元素。而最近嘅《出埃及記》因粗口對白引起注意同討論 。

## 小說作品
* 《進攻女生宿舍》
* 《黃昏動物園》
* 《愛得喪盡天良》
* 《全職殺手》
* 《天空小說》（廣播劇劇本）
* 《婚前婚後3分險Season 1:忽然己婚》
* 《婚前婚後3分險Season 2:斷食害人》
* 《好想哭》（廣播劇劇本）
* 《破事兒》
* 《愛麗斯的純情漫遊》（廣播劇劇本）
* 《一種風流》（蘋果日報專欄《大龍鳳》結集）

## 執導電影
* 《暑期作業》（短片）
* 《買兇拍人》
* 《大丈夫》
* 《公主復仇記》
* 《AV》
* 《伊莎貝拉》
* 《出埃及記》
* 《破事兒》
* 《志明與春嬌》
* 《維多利亞壹號》
* 《春嬌與志明》

## 有份製作舞台劇
* 《烈女講義》（茜利妹主演）
* 《再生緣（Recycle）》（陶傑編劇）

## 電視劇演出
*2018年：viuTV《VR驅魔人》 飾 警察（第3集起）

## 注

## 連出去
* 彭浩翔個人網頁
* 導演彭浩翔專訪-Cinespot動映地帶
* Pang Ho Cheung in pinkwork (sound & video)
* 風雪中的故居／《大丈夫》：父權崩壞下的小男人哀歌！
* 風雪中的故居／惡搞《大丈夫》前傳：Isabella復仇記
* 風雪中的故居／千禧年後港產片亂象
* 彭浩翔博克
海灣戰爭

**海灣戰爭**又叫**波斯灣戰爭**，係發生喺1990年8月到1991年2月之間，因為伊拉克以武力入侵科威特而打嘅一場仗。由於伊拉克呢種地區霸權主義引起國際關注，最後演變成一場大規模戰爭。1991年初聯合國授權以美國為首嘅多國部隊，打咗42日仗，重創伊拉克。

海灣戰爭爆發後，伊拉克一直受國際制裁同武器檢查制度控制，直到2003年伊拉克戰爭爆發，伊拉克總統薩達姆侯賽因倒台為止。

## 參考
文言虛字

**文言虛字**係喺中文文言文裏面用嚟，依類字用來調整句意，改變語氣，駁字駁句，駁通上下文。

文言常用都有近二百。大致作用可分為起首、句尾、連接、相似、反意、原因、後果、假設、發問、慨嘆、判斷、阻止、目的、加強、加強兼連接、至盡、均等、加限、臨近、完成、時間、指示、被動，以及分唔到類嘅單項。有啲可以同西洋副詞、前置詞，後置詞、連接詞、形容詞、感嘆詞比擬，有啲係中文獨特。

## 安
*疑問代詞，用嚟做賓語，放喺動詞前邊。可以譯為「邊度（本字：焉道）」、「乜嘢（本字：乜者/厶者）」。
**沛公**安**在？《司馬遷·鴻門宴》
**夫風，始**安**生哉？《宋玉·風賦》
*疑問代詞，不過係成份唔同，喺句子裏面係做定語嘅，一般用喺「所」前邊，「安所」即係「邊度」
**將軍迎操，欲**安**所歸乎？《司馬光·赤壁之戰》
*疑問代詞，不過係當做狀語，相當於「點（本字：怎）、點樣（本字：怎樣）」
***君**安**與項伯有故？《司馬遷·鴻門宴》
***燕雀**安**知鴻鵠之志哉？《司馬遷·陳涉世家》
**但有時要翻譯為「邊度」：
***君謂計將安出《陳壽·三國志·隆中對》
**有時又同「得」、「能」、「可」、「敢」連用，表示嘅意思反詰多過疑問，可以翻譯為「邊度係」、「點樣」
*****安敢**：今雖死乎此，比吾鄉鄰之死則已後矣。又**安敢**毒耶？《柳宗元·捕蛇者說》
*****安能**
****凡事做則會，不做則**安能**會耶？《錢泳·要做則做》
****若事不濟，此乃天也，**安能**復為之下乎？《司馬光·赤壁之戰》
*****安得**：**安得**廣廈千萬間，大庇天下寒士俱歡顏！《杜甫·茅屋為秋風所破歌》

## 輩
*用喺代詞或者名詞後邊，表示多數嘅，差唔多等於「哋（『我哋』嘅『哋』啊。本：我等，略等於「我等」個「等」啦）」
**試攜其侄**輩**，披榛涉荒墟。《陶淵明·歸園田居》
**其**輩**十三人皆已斬。《司馬遷·淮陰侯列傳》

*「**此輩**」等於「呢啲人（本：**爾尐**人）」，帶有輕視嘅口吻
**若不容置**此輩**，何以為京都。《劉義慶·世說新語》

*用喺數詞後面，表示集體嘅意思，差唔多等於「班」「等」。
**孫子見其馬足不甚相遠，馬有上中下**輩**。《司馬遷·孫子吳起列傳》

## 而
*轉接連詞。同「且」、「又」。《論語‧學而》︰「學**而**時習之，不亦說乎！」
*表轉折。相當於現代漢語「但係」

## 何
*疑問字。同「曷」、「奚」、「胡」。陶潛《歸去來辭》︰「既自以心為形役，**奚**惆悵而獨悲？……**曷**不委心任去留？……**胡**為乎惶惶欲**何**之？」

## 乎
*疑問字，擺響句尾，同「邪」、「耶」。《論語‧子罕》︰「吾誰欺？欺天**乎**？」

*停頓字，無義。《孟子‧梁惠王上》︰「天下惡**乎**定？」

*嘆字，同「哉」。李白《蜀道難》︰「危**乎**高**哉**！」

*置句中、同「於」、「在」。《韓愈‧師說》︰「生**乎**吾前，其聞道也，固先**乎**吾，吾從而師之。」

## 乃
*連詞，指其後之事。《史記‧匈奴列傳》曰︰「周襄王既居外四年，**乃**使使告急於晉。」
*「竟然，居然」恁嘅意思 「**乃**不知有漢，無論魏晉」《陶淵明·桃花源記》

## 其
*代詞。泛代人事物。

*語氣字。《左傳‧僖公十一年》︰「晉國**其**無後乎！」

## 且
*同「暫」。《玉臺新詠‧卷一》載古詩︰「四坐**且**莫諠，願聽歌一言。」

*同「將」，事即生焉。《戰國策‧齊策一》：「魏有破韓之志，韓見**且**亡，必東愬於齊」。

*同「又」、「並」。《論語》︰「不義而富**且**貴，於我如浮雲。」

*況且/尚且。《左傳‧僖公二十八年》︰「**且**楚師老矣，何故退？」

## 若
*「如」也。《莊子‧逍遙遊》︰「其翼**若**垂天之雲。」

*若夫，起字也，至若次之。范仲淹《岳陽樓記》︰「**若夫**霪雨霏霏，連月不開……**至若**春和景明，波瀾不驚。」

## 所
*置動詞前，指受者。配為為所用，為「某為某所如何」之略。《後漢書‧南蠻西南夷列傳》︰「永和二年……會侍御史賈昌使在日南，即與州郡並力討之，不利，遂**為所**攻。」

## 為
為有二聲。

*去聲
**介詞。指為某而如何。《宋史‧王宴傳》︰「若殺願送款河東，**為**天下唱首，則取富貴如反掌耳。」

*平聲
**治某事。又指任某職。《南史‧隱逸列傳下》︰「僧岩……善明**為**青州，欲舉**為**秀才。」
**以為，意即白話之「認為」。

## 焉
焉有二聲。

*陰平
**反詰字，同「安」。桓寬《鹽鐵論‧論鄒》︰「近者不達，**焉**能知瀛海？」《木蘭辭》︰「兩兔旁地走，**安**能辨我是雄雌？」

*陽平
**置句末，同「於」也，無義，為句意止處。司馬相如《子虛賦》︰「畋罷，子虛過奼烏有先生，亡是公存**焉**。」

## 也
*擺響句尾。鍾嶸《詩品‧序》︰「使味之者無極，聞之者動心，是詩之至**也**。」

*擺響句中，為提頓字。揚雄《長楊賦》︰「蓋聞聖主之養民**也**，仁霑而恩洽，動不為身。」

*擺響句中，為語氣字。杜甫《春日憶李白》︰「白**也**詩無敵，飄然思不群。」

## 以
*動詞，同「用」。王充《論衡‧程材─》︰「洗洿泥者**以**水，燔腥者用火。」
*以是、是以。同「遂」、「由是」︰阮瑀《為曹公作書與孫權》︰「乃使仁君，翻然自絕，**以是**忿忿，懷慚反側。」《百戰奇略‧亂戰》︰「諸侯從於楚者眾，而皆小國也，畏楚而不獲已，**是以**來。」
*以為，參「為」。

## 因
*動詞，同「遂」、「乃」。《史記‧卷七‧項羽本紀》︰「項王即日**因**留沛公與飲。」

## 於
*介詞，同「在」。如︰「生**於**斯，長**於**斯。」

## 與
與有二聲。

*上聲
**動詞，同「予」、「贈」。《孟子‧離婁下》︰「可以**與**，可以無**與**。」

*平聲
**通「歟」為疑問字，同「乎」、「邪」。

## 則
*連詞，擺響句中間，同「便」、「就」；如︰「學如逆水行舟，不進**則**退。」

*連詞亦然，同「卻」﹑「而」。如︰「欲速**則**不達。」

## 者
*代詞，形人也。《楚辭‧屈原 》：「新沐者必彈冠，新浴**者**必振衣。」
*代詞亦然，形物也。如︰「文言**者**，古中國書其言以述志表情者也。」

## 之
*介詞，同「嘅」。《左傳˙襄公十四年》：「余弟死，而子來，是而子殺余**之**弟也。」

*代詞，擺響句尾，意即「佢」。《書經‧皋陶謨》︰「安民則惠，黎民懷**之**。」

*動詞，同「往」、「至」。《詩經‧鄘風‧載馳》：「百爾所思，不如我所**之**。」
雙電子偶素

**雙電子偶素**()係種唔穏定嘅分子，由兩粒正電子同埋兩粒電子組成。
因為正電子同電子質量一樣，所以唔似氫分子，雙電子偶素唔係真係由兩粒電子偶素(:en:positronium)組成，而四粒基本粒子互相 dou 來 dou 去。研究員希望可藉研究渠揾到基本問題：「點解可見宇宙嘅正物質多過反物質咁多？」嘅一啲線索。

2007年9月12號，Nature登咗加州一班研究員發現雙電子偶素嘅報告，其中重指出，呢項研究可以帶出超強嘅伽瑪射線激光。
## 註


## 參攷
*http://www.nature.com/news/2007/070910/full/070910-5.html
*http://news.bbc.co.uk/2/hi/science/nature/6991030.stm
人口密度

**人口密度**（）即係一個固定嘅範圍內住咗幾多個人。一般以每平方公里計，係一個平均數。好似一笪地方有 200,000 人口、10,000 km2咁大；人口密度就係 20 / km2 即係每平方公里有 20 個人住響度。 

人口密度係反映人口分佈嘅常用指標之一。適當嘅人口密度喺良好嘅居住、衛生同經濟條件之一。

雖然條公式望落好似好簡單，但係計算方法其實並唔統一，例如，喺城市規劃，美國同加拿大通常係計每英畝或者每公頃（唔係計每平方公里），而公園、路面等等唔會有人住係地算唔算入 ｢範圍｣ 入面亦可以有唔同理解，以致就算係同一個國家，唔同城市嘅人口密度亦可能比較唔到。

城市規劃好多時會用到 ｢低密度｣、｢中密度｣ 同 ｢高密度｣ 嘅字眼，但係其實呢啲字眼亦冇標準嘅定義。

## 睇埋
*城市規劃
*行為沉淪
*總描

## 引咗
期權

**期權**（）係種金融衍生工具，當中買方可以喺特定日子之內賣方進行交易。期權嘅特點係買方初時要畀一個費用（權利金）賣方；係雙方釐定（傾好）所標定物品嘅價格後，期權嘅買方就有一個執行權去決定喺特定日子之內同唔同期權嘅賣方以履約價進行交易。如果買方決定行使呢個權利，賣方就有義務去進行呢個交易。否則，喺合約期滿咗之後，而買方又唔去行使呢個權利嘅話，呢個期權就會自動失效。

期權一般可以分為認買（Call Option）同埋認沽期權（Put Option）。看漲期權表示買方有權去以釐定價將標定物買入﹔由於呢份期權合約暗示買方睇好呢件標定物之後嘅價格，所以價格升得越高就對買方越有利。相反，看跌期權表示買方有權去以釐定價將標定物賣出；由於呢份期權合約暗示買方唔睇好呢件標定物之後嘅價格，所以價格跌得越多就對買方越有利。

基本上，期權嘅標定物可以係任何嘢；但係金融市場上一般比較常見嘅就有股票、外匯、利率等。如果買方可以喺限期之內任何時間行使權利，呢份期權就叫美式期權。如果買方只可以喺限期內行使權利，呢份期權就叫歐式期權。

當前世界上最大嘅期權交易所係美國嘅芝加哥期權交易所（Chicago Board Options Exchange, CBOE），香港交易所亦有提供相關服務。

## 期權定價
期權定價組成自 內在價值，同時加上 時間價值（亦稱為「外在價值」）。認可公開交易所上，期權掛鉤標的證券資產例子例如係上市公司股票、交易所買賣基金。

### 內在價值
內在值即係「買權」= 當前標的資產價格 − 行使價；
「賣權」= 行權價 − 當前標的資產價格，正數就係有價值即價內，出現負數和零都係「零蚊」價外，未有內在值。

### 外在價值

另一部份係時間值，要係 選擇權溢價減去內在值。期權時間價值影響因素多，波動性、利率，掛鉤標的本身等。

### 定價方法
* 二項式
* 柏力克-舒爾斯模型
* 

## 睇埋
* 窩輪
兩伊戰爭

**兩伊戰爭**係伊拉克同伊朗兩國，打咗八年嘅仗，係二戰之後波斯灣地區最大規模嘅戰爭。場仗影響得中東好深。

1980年9月22號伊拉克兵分開三路入侵伊朗，開始咗呢場八年嘅仗。引發呢場仗主要有四個方面導致，第一係兩伊由1970年代開始已經因為中間條亞拉伯河同霍爾木茲海峽三個島長期嘅主權糾紛；第二係亞拉伯人同波斯人之間長期嘅民族仇恨；第三係遜尼派同什葉派之間嘅教派鬥爭；第四係兩伊都企圖要做波斯灣地區政治大國同軍事強國。種種錯綜複雜原因加埋就引發咗呢場仗。

## 歷史背景

## 影響

## 參考

## 拎
* 兩伊戰爭概述：http://www.omnitalk.com/miliarch/gb2b5.pl?msgno=messages/2444.html
金融衍生工具

**金融衍生工具**（）係一類金融工具，佢地嘅回報率係取決於其他物品或者資產嘅價值。其中比較普遍嘅金融衍生工具包括多種合約，例如：期貨、期權、遠期同埋掉期。

衍生工具原本係畀人對沖佢地喺投資（例如一個農夫對佢嘅收成）嘅風險。例如，如果一個黃金生產商認為金價將會跌，佢可以買一張期貨又或者期權合約黎保障佢嘅黃金賣出價。另一方面，因為衍生工具嘅升跌可以遠大過相應嘅嘢嘅升跌，亦有人專登用佢哋來放大風險同回報。
雷迪

**雷迪**（**Francesco Redi**，）係意大利一位醫師。火星有一個隕石坑以佢命名。

雷迪最出名就係佢喺1688年做嘅實驗，否定咗「自己生出嚟」呢種講法，呢隻講法嚟自亞里士多德嘅「無生源論」。嗰陣時嘅人一般都信蛆蟲係由爛肉自己生出嚟。

喺個實驗度，雷迪攞咗六個樽分成三啤，頭嗰兩啤放死魚，第三啤放牛肉，再將佢哋分成兩組，每組各有兩魚一牛，再將一組用密一密嘅紗布封住個樽口，另一組就乜都唔搞，樽口打開晒。等幾日，結果就係打開樽口嗰組肉「生」咗啲蛆蟲出嚟，紗布封口嗰組就乜都冇，冇蟲冇盛，佢解釋因為啲烏蠅入唔到紗布封口嗰樽。

雷迪第二個實驗將啲死咗同生勾勾嘅烏蠅分別放落去啲肉度，封實個樽，蛆蟲只係喺有生烏蠅嘅肉上出現。呢啲實驗夾埋否定「自己生出嚟」呢個假設。

## 注

## 出面網頁

* Francesco Redi entry in the Catholic Encyclopedia
* Esperienze intorno
牛脷酥

**牛脷酥** ()係一種油器食品，見於中國南方一帶。樣似油炸鬼，麪粉做。麪粉加糖搓成兩條，中間灑糖，個形就好似脷咁，再放落油鑊炸，就成。有糖之故，係甜甜哋。

製作方法係以高筋麵粉同低筋麵粉揉成嘅麵團夾住砂糖同低筋麵粉揉成嘅麵團油炸而成。牛脷酥通常係同粥一齊食，粥舖多數會賣。

## 文
福建叫牛脷酥做**[[馬耳]]**，似馬嘅耳而名。

## 睇埋
*油炸鬼
*煎堆
*馬耳
煎堆

**煎堆**（），又寫做**煎**；亦有叫**油炸䊦**；係中國廣東一種食品。華北叫佢做**麻糰**，而海南就叫佢做**珍袋**，台灣叫佢做**麻飴**，越南叫佢做（bánh rán，「炸糕」）。

## 做法
做法係炸糯米粉糰，加芝麻。做嗰陣可以包麻茸、豆沙餡，不過亦都可以無餡。

## 習俗
煎堆喺廣東、香港同澳門一帶係賀年食品，正所謂「煎堆轆轆，金銀滿屋」，即係富有嘅意思。另外有隻石榴花煎堆，上面有紅花點綴，好似石榴咁，寓意多仔多福。

煎堆喺香港粥舖會當油器賣，部份香港酒樓都會當點心咁賣。

## 起源
喺唐朝時長安已經有**碌堆**呢樣宮廷食品，唐初詩人王梵志有詩：「貪他油煎䭔，愛若菠蘿蜜。」之後唔少中原人南遷，帶埋煎堆來南方，成為廣東食品。

## 有關俗語
*「年晚煎堆，人有我有」（粵語）
*「煎堆碌碌，金銀滿屋」（粵語）

## 註

## 睇埋
*九江煎堆
*牛脷酥
*油炸鬼

## 出面網頁
*做、煎䭔、油䭔的粵語故事，灼見名家
*煎堆的傳說
*廣東煎堆
*他乡遇故知 吹气的煎堆
*海南小吃-煎堆
白腹海鵰

**白腹海鵰**係一種大型海鵰。中文名嘅由來係因為成年海鵰個頭、頸同個肚都係白色。種名係嚟自希臘文*LEUCOS*（白色咁解）同埋*GASTER*（腹），意思係「白腹」。

## 特徵
成鳥飛行時，黑白兩色非常易認。未成年鳥毛色偏淡褐色。

## 分佈地
白腹海鵰係中國南部分佈最廣泛嘅海鵰。主要分佈由印度一延由至澳洲，當中包括中國、香港、新畿內亞。

## 食啲乜
主要食水生動物例如魚，海龜仔同海蛇。但亦有人話會捉雀仔、鳥蛋、甲殼類、爬蟲類、蝙蝠、獸類同鯨豚類，亦會食死屍同掠其他雀嘅獵物。

## 繁殖
主要響樹頂或懸崖邊築巢生蛋。係終生配偶制。

## 資料來源
* 《生物多樣性季刊》，「白腹海鵰興都市發展」一文。
* 《猛禽觀察圖鑑》，ISBN 957-32-5901-X

## 相

File:WhiteBelliedSeaEagleJuvenile.jpg|幼鷹（首年）
File:Haliaeetus_leucogaster_overhead_imm.jpg|非成熟期
File:White_Bellied_Sea_Eagle_20070531a.jpg|澳洲達爾文上空影到白腹海鵰


## 睇埋
* 香港鳥類
黃麂

**黃麂**（），俗名**吠鹿**，**黃麖**，**山羌**（臺灣譯法）。英文俗名 Formosan Reeve's muntjac，係一種草食性動物，屬小型鹿科動物。

## 形態特徵
身長唔夠一米。公有短角而乸僅有骨質隆起，響鹿科動物中，公嘅角唔會特化，而且有其他鹿科動物冇嘅上犬齒。毛啡黃色，係一種保護色，加埋靈敏嗅覺，嚟逃避敵人。額內至角基內側各有一黑色條紋，以及白色嘅肚，都係主要特徵。叫聲似狗吠，通常係遇到危險時先叫。

## 分佈
遍及亞洲，由低海拔到三千公尺都有分佈，以闊葉林同水源處都有。

## 領域
多數獨居，黃麂公領域幾乎唔重疊，黃麂乸領域唔重疊，響一隻雄性嘅領域中可能會有三、四隻一齊嘅乸。

## 繁殖
黃麂乸大約五個月性先至成熟，開始排卵，排卵間隔約莫十四日，每胎生一隻，懷孕期長成七到八個月。生仔後三、四日又可以受孕，唔受哺乳季節影響。全年都可連續繁殖。乸懷孕會形成約七至八個月嘅集體大量懷孕週期，黃麂仔多數同期出世，同一般草食動物嘅年週期繁殖唔同。

黃麂公九個月性先至成熟，唔似一啲鹿科響換角期間，公仍具製造精子嘅生殖力。

## 睇埋
*台灣哺乳動物
香港生態

香港雖然面積細，但物種豐富程度絕對可以同鄰近嘅海南島同台灣相比。

受到地形所礙，香港有大概75%土地屬郊區，未曾開發成市鎮 。由於受香港城市擴張嘅影響，郊區同城市嘅距離非常之近，市民同埋旅客可以喺短時間內前往郊區。2005年，前往郊野公園嘅遊人達 1,200 萬人次，進行遠足、燒烤、露營等活動 。郊區內嘅自然生態盎然，有多種香港稀有、獨有品種棲息，同密集嘅市區發展形成強烈嘅對比。呢啲潛在嘅自然生態旅遊資源，獲得政府近年進行評估發展 。

政府喺郊區開闢咗 23 個郊野公園同 17 個特別地區，共佔地 416.44 km²，即全港土地約 38 %。呢啲地域受到法例保護，交由漁農自然護理署（漁護署）管理。郊野公園主要係為市民提供郊野康樂設施，而特別地區則主要為保護自然生態環境。除咗郊野公園，香港亦設有4個海岸公園同1個海岸保護區，同樣受到法例保護。海岸公園同保護區面積有 24.30 km²，畀市民欣賞珊瑚等海洋景觀及生物，亦可以進行潛水、獨木舟、風帆及海底攝影等活動 。

政府指定嘅郊野地區受到法例保護，並有漁護署管理，自然生態環境得以維護發展。截至2006年6月，境內維管植物超過 3,100 個物種或變種，當中 2,100 個係本土植物，油杉（*[[:en:Keteleeria fortunei|Keteleeria fortunei]]*）、紅皮糙果茶（又叫克氏茶，*[[:en:Crapnell's Camellia|Camellia crapnelliana]]*）以及大苞山茶（又叫葛量洪茶）等稀有植物已經由漁護署成功繁殖。陸棲哺乳動物則有 56 種，當中以赤麂、馬騮、赤腹松鼠、臭鼩以及各種蝙蝠最常見 。

雀鳥方面，喺香港本地繁殖嘅鳥類大概有 120 種。由於香港位處亞洲候鳥遷飛路線上嘅中途站，因此濕地、草原等成為多種野生鳥類嘅棲息地。瀕危品種黑臉琵鷺亦會喺香港過境。位於新界西北部嘅米埔沼澤區最多候鳥棲息，所屬嘅后海灣濕地由1995年起根據《拉姆薩爾公約》列為國際重要濕地。鄰近約 61 公頃土地喺2000年劃為濕地公園，畀遊客觀賞自然生態 。

兩棲類同爬行類動物就合共有超過 100 種，其中蛇佔 50 多種，蜥蜴佔 20 多種，另外有大概 24 種兩棲類同埋大概 10 種龜鱉類動物。香港特有物種包括鮑氏雙足蜥（*[[:en:Dibamus|Dibamus bogadeki]]*）同埋盧氏小樹蛙，連同其他動物受到《野生動物保護條例》保護。喺南丫島深灣繁殖嘅綠海龜，就係唯一喺香港繁殖嘅海龜。香港境內昆蟲亦種類繁多，包括超過 230 種蝴蝶、110 種蜻蜓，當中亦有香港獨有嘅品種 。

至於水生動物方面，由於香港地理位置關係，主要品種都係熱帶嘅，但海流同埋季候風亦會帶嚟啲溫帶品種。香港水域最常見嘅魚類係鯡魚類（*[[:en:Clupeidae|Clupeidae]]*）、黃花魚（*[[:en:Sciaenidae|Sciaenidae]]*）同埋鯛魚（*[[:en:Abramis|Abramis]]*）等。另外，東部水域由於唔會受到以西北嘅珠江水流影響，珊瑚同埋甲殼類物種亦都較多，全港水域共有84個石珊瑚（*[[:en:Scleractinia|Scleractinia]]*）品種 。海洋哺乳動物就以定居於香港嘅中華白海豚同埋江豚最出名，一年四季都可以喺香港水域見到佢哋嘅蹤影。據漁護署統計，香港同埋珠江口水域至少有 1500 條白海豚。

## 參閱
*香港岩石
*香港珊瑚
*香港無花植物
*香港紅樹
*香港有花植物
*香港昆蟲
*香港無脊椎動物
*香港魚類
*香港兩棲類
*香港爬蟲類
*香港鳥類
*香港哺乳動物

## 相簿 (香港植物)

Image:Bauhinia_4.jpg|洋紫荊
Image:Camellia granthamiana fruit.jpg|葛量洪茶嘅朔果
Image:HK_ChineseBanyan_StJohnBldg.JPG|細葉榕
Image:Podocarpus_macrophyllus_inumaki.JPG|羅漢松


## 相簿 (香港動物)

Image:VB 013 White Dragontail.jpg|燕鳳蝶
Image:N_tullia_HKWP.jpg|截斑脈蜻
Image:Uca arcuata 2008.jpg|弧邊招潮蟹
Image:Hong Kong Newt 1.jpg|香港瘰螈
Image:Rana guentheri 2007.jpg|沼蛙
Image:Python molure 13.JPG|緬甸蟒蛇
Image:Hawaii_turtle_2.JPG|綠海龜
Image:Milvus migrans govinda.jpg|麻鷹
Image:Black-faced spoonbill 2006.jpg|黑臉琵鷺
Image:Bengalkatze.jpg|豹貓
Image:Pink Dolphin.JPG|中華白海豚


## 參考
2015年

## 其他紀年
*中國
**中華民國：民國一〇四年
*朝鮮半島
**北朝鮮：主體一〇四年
*日本
**皇紀：2675年
**平成二十七年
*佛曆：2557年10月12號~2558年9月6號
*回曆：1436年3月10號~1437年3月19號
*猶太曆：5775年4月10號~5776年4月19號

## 大件事
* 1月1號：立陶宛加入歐元區。
* 1月8號：第7屆斯里蘭卡總統選舉，由邁特里帕拉·西里塞納當選。
* 1月20號：第12屆贊比亞總統選舉，由埃德加·倫古當選。
* 1月25號：2015年希臘國會選舉。
* 3月5號：第4屆巴基斯坦上議院選舉。
* 3月9號：卡斯迪利鎮直升機空難，10死。
* 3月17號：第20屆以色列議會選舉。
* 3月20號：2015年3月20號日食。
* 3月24號：德國之翼航空一客機由西班牙巴薩隆拿飛去德國調素多爾夫期間喺法國上空失事，機上150人咸不剌死晒。
* 3月28號：第8屆尼日利亞總統選舉，由穆罕默杜·布哈里當選。
* 3月29號：第4屆烏茲別克總統選舉，由伊斯蘭·卡里莫夫連任。
* 3月29號：港鐵西營盤站啟用。
* 3月31號：2015年3月澳門黑沙環同祐漢區大規模停電事件。
* 4月15號：2015年4月澳門大部分地區大規模停電事件。
* 4月19號同4月26號：第9屆北塞浦路斯總統選舉兩輪投票，由穆斯塔法·阿肯哲當選。
* 4月25號：尼泊爾發生7.8級地震，死咗差唔多2000人。
* 4月27號：第5屆哈薩克總統選舉，時任總統納扎爾巴耶夫第五度連任。
* 5月3號：第6屆納戈爾諾 - 卡拉巴赫國會選舉。
* 5月7號：第56屆英國下議院選舉。
* 5月10號同5月24號：第13屆波蘭總統選舉兩輪投票，由安濟·杜達當選。
* 5月10號：第27屆不萊梅州議會選舉。
* 5月13號：第5屆卡塔爾市政選舉。
* 5月17號：大阪市升格公投，結果大阪市決定唔同大阪府合併同升格成「大阪都」。
* 5月22號：2015年愛爾蘭憲法公投。
* 5月24號：第9屆西班牙地方選舉同第10屆西班牙市政選舉。
* 5月30號至6月20號：2015年世界青年足球錦標賽喺紐西蘭踢，最後由塞爾維亞捧盃。
* 6月7號：第24屆土耳其國會選舉。
* 7月3號：美國《華爾街日報》揭露，中東神秘人物將7億美元（約26億令吉）嘅政治獻金匯入馬來西亞首相納吉阿都拉薩嘅銀行戶口，以用作其下嘅「一個馬來西亞發展有限公司」（1MDB），惹坊間爭議，最終佢畀馬來西亞法庭裁決無罪。
* 7月19號：第21屆朝鮮地方選舉。
* 8月12號：天津濱海新區發生特大爆炸事故，造成最少146死797傷。
* 8月17號：2015年曼谷炸彈襲擊，20死125傷，死者包括兩名香港遊客。
* 8月26號：美國維珍尼亞州電視直播槍擊案。
* 9月3號：中華人民共和國北京天安門喺上晝舉行咗閱兵儀式嚟紀念抗日戰爭勝利70週年。
* 10月4號：颱風彩虹殺到廣東沿海，粵西地區大面積受災，廣州部分地區無電，國家級文物餘蔭山房嚴重受損。
* 10月4號：第18屆吉爾吉斯國會選舉。
* 10月4號：第77屆葡萄牙國會選舉。
* 10月11號：第5屆白俄羅斯總統選舉，由盧卡申科連任。
* 11月7號：中國共產黨中央委員會總書記習近平同中華民國總統馬英九喺星加坡舉行兩岸領導人嘅歷史性會面。
* 11月7號同11月21號：2015年亞洲冠軍盃決賽兩輪比賽，廣州恆大淘寶以總比分1-0攞到2015年亞洲冠軍盃冠軍。
* 11月8號：第16屆緬甸議會選舉。
* 11月13號：伊斯蘭國策動巴黎連環恐怖襲擊，做成137死368傷。
* 11月22號：第5屆香港區議會選舉。
* 11月24號：土耳其擊落俄羅斯戰鬥機事件。
* 12月12號：第3屆沙特阿拉伯市政選舉，係沙特阿拉伯第一次畀女性有參選權。
* 12月20號：第68屆西班牙國會選舉。
* 12月31號：德國除夕性侵犯。
* 3月：緬甸軍機入侵雲南事件。

## 響呢年出世嘅人
* 5月2號：劍橋莎樂公主，英國公主
* 徐心怡，香港童星

## 響呢年死嘅人

## 節慶、風俗習慣
2016年

## 其他紀年

*中國
**中華民國：民國一百〇五年
*朝鮮半島
**北朝鮮：主體一百〇五年
**南韓：4349年
*日本
**平成二十八年
**皇紀：2676年
*佛曆：2558年閏9月7號～2559年10月3號
*回曆：1437年3月20號～1438年4月1號
*猶太曆：5776年4月20號～5777年4月2號
*UNIX時間：1451606400 - 1483228799
*修正儒略日（MJD）：57388 - 57753

## 大件事
* 1月1號：廣東新聞頻道元旦大改版，《正點報道》等大量粵語節目畀改成普語欄目，係撐粵語以來嘅重大打壓。
* 2月6號：美濃地震。
* 2月22號：85台，高清翡翠台將會改為J5。
* 2月29號：馬來西亞前首相馬哈迪宣布退出巫統，理由係巫統黨內人士仍然支持首相納吉阿都拉薩嘅行動，其他原因係一馬醜聞（1MDB）。
* 4月16號：熊本地震。
* 6月21至25號：香港牛頭角淘大工業村火燭，兩名消防員殉職。
* 6月23號：英國脫離歐盟公投，有五成二人支持脫離歐盟。
* 6月28號：深圳地鐵11號綫碧頭站至福田站通車。
* 8月5號至8月21號：2016年夏季奧林匹克運動會喺巴西里約熱內盧舉行。
* 10月23號：港鐵延綫油麻地站至黃埔站通車。
* 10月28號：深圳地鐵7號綫西麗湖站至太安站同埋9號綫紅樹灣南站至文錦站通車。
* 12月28號：廣州地鐵7號綫第一期（廣州南站至大學城南站）通車。
* 12月28號：港鐵通車，香港十八區都有鐵路到。

## 響呢年出世嘅人
## 響呢年死嘅人

## 節慶、風俗習慣
無生源論

**無生源論**（；）係話「生命係冇生命嘅嘢度嚟」嘅學說。今時今日，無生源論係多數講地球上生命嘅起源呢個假設，好似：原始湯（primeval soup），喺嗰度生命由分子變成有自我復製力嘅份子（:en:biopoiesis），不過呢個無生源論嘅諗法早喺幾千年前嘅希臘就係有人提出。

最經典嘅無生源論，就係而家叫嘅「自己生出嚟」（Spontaneous generation），話：生勾勾嘅嘢係由爛嘅有機物度嚟，好似蛆蟲由爛肉度生出嚟。

## 基礎概念

首先，廿一世紀初嘅主流生物學有兩個確立咗嘅前設：
#進化、同埋
#現代嘅生物係由遠古生物進化出嚟嘅。
知道咗呢兩點之後，好自然嘅一條問題就係，地球上面嘅第一條生命係由邊度嚟同埋點樣誕生嘅呢？多數相關領域嘅科學家都認為，最初嘅有機（organic）化合物係由無機（inorganic）化合物喺巧合嘅環境因素下產生嘅；例如係生物化學上好出名嘅米勒-尤里實驗（Miller–Urey experiment）噉，喺呢個實驗當中，研究者嘗試喺實驗室嗰度模擬早期地球嘅環境－即係喺一個封閉嘅容器裏面，設置一個喺化學成份上同早期地球相似嘅環境，再將溫度同壓力等嘅物理特性設成同早期地球相似，而呢個實驗顯示，早期地球嘅環境的確有可能引起一啲將無機化合物變成有機化合物（例如係氨基酸）嘅化學反應，當中磷脂（phospholipids）喺嗰種環境下仲曉自發噉樣由磷脂雙分子層（lipid bilayers）嗰度產生出嚟－前者係細胞膜嘅基本組成部份，對於細胞嘅生存好緊要。

至於構成生物最重要嘅三種聚合物：DNA、RNA 同埋蛋白質，究竟係邊個出現先，目前科學界都仲未有一致嘅共識。不過亦有研究發現，組成 DNA 同 RNA 嘅化合物可以喺外太空環境下產生，所以啲原材料有可能係喺太空嗰度產生，再飛落地球嘅。

## 蛋白質問題

喺廿一世紀初嘅無生源論上，「有 DNA 先定有蛋白質先」係一條受關注嘅問題：傳統定義上嘅生物冚唪唥都有能力整蛋白質－蛋白質係一大類由氨基酸組成嘅聚合物（polymer），對好多生命過程都不可或缺。而喺生物體內控制啲蛋白質嘅合成嘅就係 DNA：一條 DNA 上面嗰啲基因決定咗隻生物嘅身體會合成邊一啲種類嘅蛋白質，而唔同種嘅蛋白質整出嚟嘅結構會唔同，所以 DNA 間接決定咗隻生物嘅身體構造同特徵；另一方面，基因嘅形成又係要有蛋白質先搞得掂嘅。於是乎就有個「有 DNA 先定有蛋白質先」嘅問題，就好似詏緊「有雞先定有蛋先」噉。廿一世紀嘅生物學目前基本上肯定，基因同蛋白質唔係獨立噉各自出現嘅。

為咗解決「有 DNA 先定有蛋白質先」呢條問題，英國生物學家法蘭西斯·卡里卡（Francis Crick）提出咗 RNA 世界（RNA world）嘅諗法：RNA 都係一種聚合物，喺蛋白質合成嘅過程中途會出現並且轉化做第啲嘢，最後產生蛋白質；RNA 好似 DNA 噉能夠儲起啲資訊，又好似某啲蛋白質噉能夠催化某啲化學反應（後者呢一點喺 1986 年由美國一位化學家驗證咗），即係大致上可以諗成：

根據 RNA 世界論，地球上面嘅第一條生命就係建基於 RNA 嘅，而事實係有跡象顯示 RNA 世界嘅諗法真係解釋得到生命起源－細胞最緊要嗰啲部份（即係喺生命史上要最先產生出嚟嘅部份）好多都係主要，甚至完全，由 RNA 組成嘅。

不過呢個學說都唔係話完全冇爭詏。一方面，有生物化學等領域嘅科學家指出，RNA 嗰啲前置物（即係會做化學反應嚟產生 RNA 嘅嘢）喺化學上好穩定，所以呢啲前置物做化學反應一般都做得好慢，令到同其他有機分子比起上嚟，RNA 難啲由無機分子度合成出嚟；另一方面，有一啲實驗又做咗出嚟，顯示某啲種類嘅 RNA 分子的確有可能喺早期地球嘅環境之下產生－即係撐咗 RNA 世界論。總括嚟講，對於 RNA 世界嘅諗法，廿一世紀初嘅科學界仲未有完全一致嘅共識。

## 泛種論

泛種論（panspermia hypothesis）係一個有關地球生命起源嘅假說。根據呢個假說，早期地球上產生有機分子嘅化合物係由外太空嗰度嚟嘅：
*喺 2011 年，美國太空總署（NASA）研究完喺地球表面上搵到嘅隕石樣本之後指出，組成 DNA 同 RNA 必要嘅嗰柞化合物能夠喺太空環境當中產生；
*打後喺 2015 年，美國太空總署嘅科研人員仲首次成功噉喺實驗室嘅模擬外太空環境嗰度用喺隕石入面搵到嘅化合物人工合成 DNA 同 RNA ；
*天文物理學（astrophysics）等領域上嘅研究已知，呢啲充滿碳元素嘅化合物可以喺紅巨星或者星際塵埃同氣體雲嗰度產生，噉即係話「有機化合物喺太空當中產生，然後降落喺地球上面」係對地球生命起源嘅一個解釋。
*某啲好簡單好原始嘅生物－例如係某啲細菌－能夠承受人等嘅多細胞生物頂唔順嘅攝氏幾百度高溫，有能力喺極嚴酷嘅太空環境當中生存（雖然人等嘅多細胞生物做唔到呢樣嘢）。
結合呢一柞研究嘅結果：早期地球上面嗰啲 DNA 同 RNA 唔一定要係喺地球上面產生嘅；於是有科學家就諗，有生命嘅嘢（或者至少生命必要嗰啲化合物）可能係喺太空嗰度產生，然後跟手坐住啲小行星飛去一啲啱生物生存嘅行星嗰度發展。再廣義化啲噉睇，宇宙當中好可能有大量帶有有機化合物嘅小行星喺太空裏面飛嚟飛去，將生命帶去宇宙嘅各個角落。
## 睇埋
*海洋生物學

## 引咗
2018年

## 其他紀年

*中國
**中華民國：民國一百零七年
*朝鮮半島
**北朝鮮：主體一百零七年
**南韓：檀紀4351年
*日本
**平成三十年
**皇紀：2678年

## 大件事
*1月：2018年夏威夷彈道飛彈誤報
*1月：85台，無綫財經台改名無綫財經·資訊台。
*2月9號至2月25號：2018年冬季奧林匹克運動會喺南韓平昌搞。
*3月9號至3月18號：2018年冬季傷殘奧林匹克運動會喺南韓平昌搞。
*3月19號：全球最後一隻北部白犀牛公死咗，北部白犀牛功能性滅絕。
*4月19號：迪亞斯-卡內爾接任古巴國務委員會主席。
*5月9號：第14屆馬來西亞下議院選舉。結果馬哈迪帶領嘅希望聯盟贏咗納吉阿都拉薩帶領嘅國民陣線，馬來西亞獨立61年後首次出現政黨輪替，馬哈迪繼1981至2003年後再一次擔任馬來西亞首相。
*5月12號：馬來西亞前首相納吉阿都拉薩因貪腐案畀首相馬哈迪限制出境。
*6月12號：2018年朝美會談喺新加坡搞。
*6月14號至7月15號：2018年FIFA世界盃喺俄羅斯搞，最後由法國奪冠。
*7月3號：馬來西亞前首相納吉阿都拉薩喺屋企俾馬來西亞反貪污委員會逮捕。
*8月18號至9月2號：2018年亞洲運動會喺印尼搞。
*9月16號：颱風山竹襲港，天文台發出十號颶風信號十個鐘，到夜晚七點四十分，至改發八號東南烈風或暴風信號。
*9月23號：廣深港高速鐵路香港段通車。 
*10月1號：新北市政府公告每年10月1號起至第二年4月15號止禁止採捕石花菜、麒麟菜，以保護東北角海岸生態。
*10月3號：自泰國回購嘅「台鐵守車（編號BV.15092）」，喺凌晨運到基隆港，準備轉運原製造地台北機廠整理保存。
*10月5號：2018零時政府高峰會（）開幕，峰會係2012年首屆年會以來，第三屆舉辦嘅雙年會議，參與國家有加拿大、法國、日本等廿幾國。預計搞三日。
*10月24號：全球最長跨海大橋港珠澳大橋正式通車。
*11月24號：中華民國地方公職人員選舉
*12月25號：中華民國地方公職人員就職日

## 響呢年出世嘅人

## 響呢年死嘅人

## 節慶、風俗習慣

## 睇埋
* 2018年俄羅斯
* 2018年嘅臺灣
* 2018年嘅星架坡
* 2018年嘅澳門
* 2018年嘅瑞典
* 2018年嘅香港
* 2018年嘅馬來西亞

## 參考
2014年

## 其他紀年

*中國
**中華民國：民國一百〇三年
*朝鮮半島
**朝鮮民主主義人民共和國：主體一百〇三年
*日本
**皇紀：2674年
**平成二十六年
*佛曆：2556年10月1號~2557年10月11號
*回曆：1435年2月28號~1436年3月9號
*猶太曆：5774年4月29號~5775年4月9號

## 大件事
*克里米亞危機。
*伊拉克北部內戰。
*李克強反貪。

### 1月
*1月1號：拉脫維亞加入歐元區。
*1月13號：凱里爆炸案。
*1月13號到1月26號：2014年澳洲網球公開賽，李娜同埋史坦華連卡分別首次成為女單同埋男單冠軍。

### 2月
*2月7號至2月23號：索契舉行2014年冬季奧林匹克運動會。

### 3月
*3月1號：昆明火車站恐怖襲擊。
*3月4號：廣州地鐵5號線人踩人事件。
*3月8號：馬來西亞航空370號班機失事。
*3月18號：臺灣開始爆發太陽花革命。
*3月21號：俄羅斯正式併吞克里米亞。
*3月28號：香港嘅新晚報 (免費報)宣佈即日起停刊。

### 4月
*4月16號：世越號海難。
*4月23號：馬尼拉市長埃斯特拉達、市議員洪英鐘同埋菲律賓總統府內閣部長阿爾門德拉斯喺香港就馬尼拉人質事件代表菲律賓政府向受害者同家屬「致以最悲痛嘅歉意同埋至誠嘅慰問，並對渠哋蒙受嘅痛苦表達最誠摯嘅哀悼」。

### 5月
*5月6號：廣州火車站恐怖襲擊。
*5月9號：2014年莫斯科勝利日閱兵。
*5月21號：臺北捷運發生亂斬人案。

### 6月
*6月12號至7月13號：巴西舉行2014年FIFA世界盃。
**7月8號：FIFA世界盃其中一場準決賽，巴西足球代表隊畀作客嘅德國足球代表隊大炒1:7，是為明尼路之痛。
*6月22號至6月29號：6.22民間全民投票。
*6月30號：中國共產黨中央政治局開除原中央政治局委員兼中央軍委副主席徐才厚黨籍，移交司法機關。

### 7月
*7月2號：學聯同學民思潮鼓動預演佔中。
*7月9號：印尼舉行第三屆總統選舉。
*7月15號：廣州巴士縱火案。
*7月17號：馬來西亞航空17號班機失事。
*7月31號：高雄石油氣爆炸。

### 8月
*8月9號：美國發生米高布朗槍殺案。
*8月16號至8月28號：南京舉行2014年夏季青年奧林匹克運動會。
*8月17號：保普選反佔中大遊行。 
*8月31號：澳門舉行第四屆行政長官選舉，崔世安連任。
*8月31號：中華人民共和國全國人民代表大會常務委員會對香港2017年政改方案決定咗相關框架。

### 9月
*9月18號：蘇格蘭獨立公投，統派以五成五嘅票擊敗獨立派，蘇格蘭留喺英國。 
*9月19號至10月4號：大韓民國舉行2014年亞洲運動會。
*9月28號：讓愛與和平佔領中環→雨遮革命。

### 11月
*11月29號：2014年中華民國地方公職人員選舉。

### 12月
*12月5號：中國共產黨中央政治局開除原中央政治局常委兼中央政法委書記周永康黨籍，移交司法機關。
*12月14號：日本舉行第47屆眾議院議員總選舉。
*12月15號：悉尼發生人質危機。
*12月28號：印尼亞洲航空8501號班機失事。
*12月28號：港鐵西延，堅尼地城及香港大學站通車。
*12月31號：上海發生人踩人事故。

## 響呢年出世嘅人

## 響呢年死嘅人

## 節慶、風俗習慣
1671年

## 大件事
## 響呢年出世嘅人
## 響呢年死嘅人
## 節慶、風俗習慣
## 文學
* 十一月廿八日，明末清初詩人吳偉業寫咗一篇《與子景疏》。
1669年

## 大件事
喺香港錦田嘅姓鄧家族主持成立元朗舊墟。

## 響呢年出世嘅人
## 響呢年死嘅人
## 節慶、風俗習慣
1666年

## 大件事
* 9月2號－9月5號：倫敦大火

## 響呢年出世嘅人
## 響呢年死嘅人
## 節慶、風俗習慣
1665年

## 大件事
## 響呢年出世嘅人
## 響呢年死嘅人
* 洪承疇

## 節慶、風俗習慣

## 文學
* 明末清初詩人吳偉業寫咗一篇《梁宮保壯猷紀》。
1661年

## 大件事
* 2月，清朝順治帝過身，之後由佢個仔玄燁繼位，就係康熙帝。
* 咒水之難：緬甸大殺跟隨南明永曆帝走入緬甸嘅隨從。

## 響呢年出世嘅人
## 響呢年死嘅人
* 儒勒·馬扎然
* 金聖歎
* 鄭芝龍